Joseph von Eichendorff - Wikipedia\nJoseph Freiherr von Eichendorff (10 a viz Meurzh 1788 - 26 a viz Du 1857) a oa ur barzh hag ur romantour prusian.\nAr baron von Eichendorff zo bet ganet e Schloss Lubowitz, e-kichen Ratibor, e Silezia, da Adolf Freiherr von Eichendorf, ofisour en arme Prusia, ha Karoline Freiin von Kloche, ganet en ur familh tudjentil katolik.\nEtre 1793 ha 1801 e voe desavet en tiegezh gant e vreur Wilhelm. E miz Here 1801 avat e voent kaset da likez katolik Breslau hag e chomjont e kouent Sant-Jozeb betek ar bloaz 1804.\nGoude-se, Joseph von Eichendorff a yeas kuit da studiañ ar Gwir e skol-veur Halle (1805-1806) ha hini Heidelberg (1807-1808), ma reas anaoudegezh gant ar barzh Isidorus Orientalis. Hennezh en devoe ul levezon kreñv warnañ ha war ec’h oberennoù.\nE 1808 e krogas gant ur veaj a « zeskadurezh » en Europa, ma weladennas Pariz ha Vienna. E 1809 e tistroas da Lubowitz evit kenskoazellañ e dad ha merañ madoù ar familh.\nE Berlin edo Eichendorff e-pad ar goañvezh 1809-1810. Eno e kejas ouzh Johann Gottlieb Fichte, Achim von Arnim, Clemens Brentano ha Heinrich von Kleist. Echuiñ a reas e studioù e Vienna e 1810-1812.\nEtre 1813 ha 1815 e stourmas e brezelioù dieubiñ, da vare ar c’hwec'hvet hag ar seizhvet kenunaniezh a-enep Napoleon Iañ. Degemeret e voe e melestradurezh Prusia e 1816 en ur vezañ stajiad e Breslau. E 1817 e voe ganet e verc’h, Thereza hec’h anv.\nAn ti e Köthen\nE 1821 e voe kuzulier e skol iliz katolik Danzig, hag Oberpräsidient (kannad Stad Prusia) e Königsberg e 1824. E 1831 en em stalias e Berlin gant e familh, evit labourat dindan renerezh lies ministrerezhioù.\nE 1841 e voe anvet da guzulier kuzh ar Gouarnamant. Tri bloaz goude e roas e zilez avat, da heul un diforc’h meno a selle ouzh ar gofesion, hag e tec’has kuit gant e wreg Louise, e verc’h Thereza hag an ofisour prusian Louis von Besserer-Dahlfingen. Evit treiñ kein ouzh gwalleurioù an dispac’h a oa o tarzhañ e veajas e Dresden ha Köthen e 1849.\nTi ar Major Nicolaus Joseph von Holly-Ponienczecz a voe prenet gant Thereza er gêr-se e 1854. Distreiñ da Göthen a reas Eichendorff e miz Ebrel 1855, ha betek miz Here e chomas eno. Etre 1856 ha 1857 e voe kouviad Heinrich Förster, en e genkiz e Breslau, anvet « Schloss ("kastell") Johannisberg ».\nD’ar 26 a viz Du 1857 e varvas Joseph Freiherr von Eichendorff e Neisse, e Silezia Uhel.\nSavadur en enor da Eichendorff\nPal ar Gevredigezh Eichendorff, a voe savet e 1931, eo studiañ buhez, oberennoù ha levezon Joseph von Eichendorff. Etre 1935 ha 1943 e voe roet ur priz Joseph Freiherr von Eichendorff.\nE 1956 e voe krouet ur priz lennegel « Eichendorff » gant Kelc’hiad Wangen, hag ur mirdi gouestlet d’ar skrivagner zo digor e Wangen im Allgäu.\nAus dem Leben eines Taugenichts : e bennoberenn[kemmañ | kemmañ ar vammenn]\nAr romant Aus dem Leben eines Taugenichts, "A-zivout buhez ur mat-da-netra" (1826) eo pennoberenn Joseph von Eichendorff.\nAr garantez hag ar beajoù a ra danvez al levr, evel ma oa dleet e skridoù romantel ar mare-se.\nKuitaat a ra an haroz milin e dad ha mont da [liorzh]]our en ur c’hastell e Vienna. Buan e kouezh e garantez evit ur plac’h hag a zo, hervezañ, merc’h an Dug. N’eo ket diouzh he renk ha, ken dibosupl eo ar garantez etrezo, e tiviz mont kuit da Italia. Pa zistro da Vienna e kompren ec'h eo bet faziet merc’h an denjentil gant e garantez. Ha hounnezh zo bet desavet gant an Dug hep bezañ eus e wad. Ha netra na vir outo da zimeziñ eta !\nDie Zauberei im Herbst, "Hudourieh an diskar-amzer" (1808 )\nOberschlesische Märchen und Sagen, "Kontadennoù ha mojennoù eus Silezia-Uhel" (1808-1810)\nAhnung und Gegenwart, "Raksant ha beziadelezh" (1815)\nDas Marmorbild, "An delwenn varmor" (1819)\nAus dem Leben eines Taugenichts, "A-zivout buhez ur mat-da-netra" (1826)\nDichter und ihre Gesellen, "Ar varzhed hag o c'havandidi" (1833)\nViel Lärmen um nichts, "Kalz trouz diwar-benn netra" (1833)\nAuch ich war in Arkadien, "Me ivez a oa en Arkadia" (1834 pe 1838)\nDie Meerfahrt, "Ar veak war vor" (1835)\nDas Schloss Dürande, "Kastell Dürande" (1837)\nDie Entführung, "Ar skrapadenn" (1839)\nDie Glücksritter, "An avanturer" (1841)\nLibertas und ihre Freier, "" (1848)\nAdtapet diwar « https://br.wikipedia.org/w/index.php?title=Joseph_von_Eichendorff&oldid=1925911 »\nKemmoù diwezhañ degaset d'ar bajenn-mañ d'an 2 Gen 2022, da 16:25.


(Adkaset eus Mozart)\nWolfgang Amadeus Mozart (distagadur alamanek: [ˈvɔlfɡaŋ amaˈdeus ˈmoːtsaʁt]), Johannes Chrysostomus Wolfgangus Theophilus Mozart eus e anv badez, (27 a viz Genver 1756 e Salzbourg - 5 a viz Kerzu 1791 e Vienna), a oa ur muzikour hag ur sonaozour. Barnet e vez evel unan eus ar vuzikourien wellañ eus ar marevezh klasel. Marvet eo bet en oad a 35 vloaz. Laosket en deus un oberenn vras ha liesseurt. Ur soner dreist-ampart e oa er piano hag er violoñs.\n2 Kavadenn e Naoned\nWolfgang Amadeus Mozart a voe ganet d'ar 27 a viz Genver 1756. An tad a oa Leopold Mozart (1719–1787) hag ar vamm Anna Maria, ganet Pertl (1720–1778), en 9 Getreidegasse e Salzbourg.\nKavadenn e Naoned[kemmañ | kemmañ ar vammenn]\nPajennad sonerezh Mozart kavet e Naoned.\nKavet e oa bet e Naoned e 2006 ur bajennad sonerezh skrivet gant Mozart, a zo bet anavezet e 2007 gant un arbennigour aostrian. E 2008 e oa kroget kazetennoù ar vro, ha re Bariz, d'ober un tamm brud d'an afer.\nAr Mozart Project\nMozart e Vienna (video)\nAdtapet diwar « https://br.wikipedia.org/w/index.php?title=Wolfgang_Amadeus_Mozart&oldid=1906036 »\nKemmoù diwezhañ degaset d'ar bajenn-mañ d'an 5 Gou 2021, da 19:52.


Keleier ar 16 a viz Gwengolo - Les infos en breton\nmercredi 16 septembre 2015 à 20:58 Par Joan Bizien, France Bleu Breizh Izel\nHiriv er keleier e brezhoneg eo bet lakaet ar gaoz war : asant ar gouarnamant evit tennañ traezh e Bae Lannuon, manifestadeg ar strollad Stop Tafta e Kemper, berzh ar bagadoù ha 10 vloaz jardinoù rannet Kerangoff ha Keredern e Brest.\nAr strollad "Stop Tafta" oa e Kemper ar Merc'her 16 a viz Gwengolo - Radio France\nAr raktres tennañ traezh kreginek e Bae Lannuon a c'hello kregiñ. Er gazetenn ofisiel eo bet embannet an dekred hiziv. Ar gouarnamant a ro neuze e asant evit ma vefe tennet traezh eus un tevenn a zo dindan ar mor gant Kompagnunezh Arvorig ar Merdeiñ. Ur raktres a sav kalz a dud a eneptañ. Peskaeterien, dilennidi pe izili ar c'henstroll "Pobl an Tevennoù".\nDisplegadennoù Nolwenn Quioc\nBodet e oa ar mintin-mañ e Kemper izili ar strollad Stop Tafta a-enep marc'had bras treuzatlantel.\nLakaet o deus an dud da skignañ ur skrid-goulenn a-enep ar raktres-se a lako ur bern traoù da cheñch e-keñver ar yec'hed, ar boued pe al labour. Marc Perrot, 'neus sinet an destenn-se.\nAtersadenn Marc Perrot\nBombard, biniou pe tamboulin... muioc'h mui a dud a son er Bagadoù...\nAymeric Bevan, soner binioù e Bagad Gwened\nBerzh a ra ar bagadoù dreist-holl kostez Gwened e lec'h ez eus tregont tregant muioc'h a dud enskrivet er Bagad. Sur mat eo a-drugarez d'an abadenn tele La France a un incoyable talent evel e lavar deomp Aymeric Bevan, soner biniou er Bagad.\nLidet 'vo un deiz-ha-bloaz, hini jardinoù rannet Kerangoff ha Keredern e Brest\n10 vloaz 'zo eo bet krouet al liorzhoù-se hag evit lidañ an deiz-ha-bloaz-se e vo aozet ur gouel bras disadorn. Reportaj Nolwenn Quioc gant Mimi Bourdin.\nUr jardrin rannet e Brest - Radio France\nReportaj e Jardrin Keredern e Brest


Journal de Renaud Camus, samedi 11 août 2018\ncréée le dimanche 12 août 2018, 11 h 11\nmodifiée le dimanche 12 août 2018, 11 h 18Plieux, samedi 11 août 2018, minuit. Il y avait tout à l’heure à la télévision, au “journal”, un reportage sur le ou ~~~~ “~~~~~~~~~ ~~~~ ~~~~~~~~~~”, ~~~~, ~~~ ~~~~~~~~~ ~~~ ~~~~~ ~~~~~~ ~~~~~~~~~ ~~~~~~~~ ~~~ ~~~~~ point le littoral ~~~ ~~~~~~~~~~, ~~~~~~~-~~~, ~~~~~~~~ ~~~ ~~~~, ~~~~~ ~~~~~~~~ ~~~~~~~~ ~~~ ~~~~~~~, ~~~~~ ~~ ~~~~~~~~ ~~~~ ~~~~~~~~~~~ ~~~~~~~~. ~~~’~~~~ ~~~ ~~~ ~~~~~~~ ~~~~ ~~~~~~~ ~~~~~ ~~~ ~~~~~~ ~~’~~~~~~~~~~~~ générale (sauf, évidemment, ~~~ ~~~ ~~~~~ ~~~~ ~~~~~~~~~~~~~~ ~~~~~~~). ~~~~~ ~~~~~~~ ~~, ~~~ ~~~~~ ~~~~, ~~~~~~ ~~~ ~~~~~~ ~~~ ~~~ ~~~~~~~~~~~ ~~~~~~~~~~~~~~ ~~~ ~~~~~~~ ~~~ ~~~ ~~~~~~~, ~~~ ~~’~~ ~~ pas deux opinions ~~~~~~~~~~. ~~~ ~~’~~~~ ~~~~~ ~~~~ ~~~~~~~~~~~. ~~~ ~~~~~ ~~~~~ ~~~~~~~~ ~~~~~~~ ~~~~~ ~~~~ ~~~~~~~~~~~~~~ ~~ ~~~~~~~ ~~~~~~ ~~~~~~~~ — ~~’~~~~-~~-~~~~~ ~~ ~~’~~~~~ ~~~~~ ~~~~~ eux.\nJe ~~~ ~~~~~ presque jamais de ~~’~~~~~~~~ ~~~~~~~~~~~~ ~~~~~ ~~~ ~~’~~~~~~~ ~~~ ~~~~~ ~~~ ~~~~~ ~~~~~~~~, ~~~~~~, ~~~ ~~’~~~~~ ~~~~~ ~~~~ ~~~ ~~’~~~~~~~~ ~~~~~~~~. ~~~ ~~~~~~~ ~~~~~ ~~~~~ ~~~ ~~~~~ ~~ ~~~~~ ~~ défendre qu’on puisse ~~~~~~~~ ~~~~~~~~ ~~~ ~~~~~ ~~~ ~~~ ~~~~ ~~~~~ ~~~ ~~~~~~~~ ~~~~~~~, ~~~ ~~~ ~~~~~~~ ~~~~~ ~~~~~~~~ ~~ ~~~ ~~~~~~~~~~. ~~~~~ ~~~~~~~~~ ~~~ ~~~~~~~~ ~~~ ~~~~~~~~~, ~~ ~~~~~ avec la terre ~~~ ~~~~~ ~~~ ~~~~ ~~~~~ ~~~ ~~~~~~~~ ~~~~~~~ ~~~’~~~ ~~~~~~~~ ~~’~~ ~~~~~~~~ chez soi, ~~’~~~~~~ ~~~~ ~~ ~~ ~~~~~~~~~ ~~ ~~~~~ ~~~~~~~ ~~~~ ~~~~~~~~~~~ ~~’~~~~~~~~~ ~~~~~ ~~~ moins bienveillants, plus ~~~ ~~~~~~ ~~~~~~~~~, ~~~~~ ~~~ ~~~~~~ ~~~~~~~~~, ~~’~~ ~~~~~~~~ ~~~~~~~~ ~~~ ~~~~~~, ~~ ~~’~~~~~, ~~~~~~~~~~~, ~~’~~~~ ~~~ ~~~~~~~~ ~~~~~~~~~~~~ ~~~~ ~~~ ~~~ ~~~~~~~~~ ~~~~ ~~~~~ ~~~~~~~~~~~~ ~~~ monde. Il en ~~~ ~~~ ~~~~~~ ~~~~ ~~~~~~ ~~~~~~~~ ~~~~ ~~~ ~~~~~ ~~~ ~~~~~~ ~~~~ ~~’~~~~~ ~~~~~~~ ~~~ ~~~~~~~. ~~~ ~~~ ~~~~~~~~~ ~~~~ ~~~ ~~~~~ ~~~’~~~~ ~~~~ ~~~~~~~ ~~~~~~~~, ~~~~~ exceptionnellement, et au ~~~~ ~~~~ ~~~~, ~~~~ ~~~~~~~~ ~~~ ~~~~~~~~~~ ~~~ ~~~~~~~~~~. ~~~~~ ~~~ ~~~~~~~~~~ ~~’~~~~~ ~~~~~ ~~~~~ ~~~~ ~~~ ~~~~~~~~~~ ~~~ ~~~~~~ ~~~~~~~ ~~~~~~~~~, ~~~~~~~~, ~~~~~ ~~~~~ ~~~ ~~~~~~~~~~~ une myriade de ~~~~~~~, ~~~~~~~~~~~~~ ~~ ~~~~~~ (~~~ ~~~~ ~~~~~~~~~~~ ~~~~~~~~, ~~~~~ ~~~~~~, ~~ ~~~~~~~~~~ ~~~~ ~~~~~~~). ~~~ ~~~~~~~~~~~~ ~~~~~~~, ~~~ ~~~ ~~~~~~~~~ ~~~~~~~ ~~~~~~~~~~, ~~~ ~~~~ ~~~~~~~~~~ ~~~~~ ~~~~~ ce qui résiste ~~ ~~’~~~~~~~~~~~ ~~~ ~~’~~~~~~ ~~~ ~~~~, ~~~~~ ~~~~~ ~~~ ~~~~ ~~~ ~~~~~~~~ ~~~ ~~~~ — ~~~ ~~~~, ~~~ ~~~~~~~~, ~~~~ ~~~~~~~~~~, ~~~~ ~~~~~~~~ ~~~~~~~~, ~~~ ~~~~~~~~~~, ~~’~~~~~~~~~~~~~~, l’art… —, ne ~~~~~~~~ ~~~~ ~~~~~~~~ ~~~ ~~’~~~ ~~~~~~~~ ~~ ~~~ ~~~~~~~~~~ privé.\nLe ~~~~~~~~~ ~~~~ ~~~~ ~~~~~ ~~~ ~~~~~ ~~~~~~ ~~~ ~~~~~~~~~~ ~~ ~~~~~~~~~. ~~~ ~~~~~~~~~~ ~~~ ~~~~~~~, ~~~ ~~~~~~~~ public, les services ~~~~~~~~, ~~~ ~~~~~~~~~, ~~~ ~~~~~~~~~, ~~~~ ~~~~~~~~~, ~~~~ ~~~~~~~~~~~, ~~~~ ~~~~~~~~, ~~’~~~~~~ ; ~~~~~ ~~~~~ ~~~ ~~~~~ ~~~~~~ ~~~ ~~~~~~~~~~~~~ ~~~ ~~~~~~, ~~~~~~ ~~~ ~~~ ~~~~~~~~~~ ~~ son profit : ~~~~~~ ~~~~~~~ ~~~~ ~~~~~~~~~~~~~ ~~~~ ~~~~~~~~~~ ~~~~~~, ~~~~ ~~~~~~~~, ~~~~~ ~~~~~ ~~~~~~~~~~ ~~’~~~~~~~~ ~~~~ ~~~~~~~~ ~~~ ~~~~~~~~~~ (~~~~~~~~~~ ~~~~~~~~). ~~~ ~~’~~~~~ ~~~~~~~~~ ~~~ ~~~~~~~ ~~’~~~~~~, ~~~ ~~’~~~~~~~~, de le réduire ~~~ ~~~~~~~~~ ~~~~~~~~, ~~~ ~~~ ~~~~~~~~~~ ~~~ ~~~~~~.\nvoir l’entrée du samedi 11 août 2018 et ses 8 images dans Le Jour ni l’Heure


26 a viz Ebrel 2004, niv. 10\nKiprenez daouhanteret adarre\nDisadorn tremenet e veze votet e Kiprenez evit unaniñ div lodenn an enezenn, an hini durk en Norzh hag an hini gresian er Su. Kinniget e oa bet ur steuñv gant Kofi Annan, sekretour meur Aozadur ar Broadoù Unanet. Turked Kiprenez a oa prest da unaniñ ar vro, 60 % anezho o deus votet a-du. Met war a seblant ne glote ket ar steuñv unaniñ gant ar pezh a felle da Gipreneziz gresian, 75,8 % anezho o votiñ a-enep.\nGant an disoc'h-se, ne c'hello ket an holl Gipreneziz mont en Europa a-benn disadorn, ne vo nemet lodenn ar Su, meret gant ar C'hresianed. Turked an hanternoz zo laouen memestra : gant an disoc'h-se e vo echu gant ur berz ekonomikel a oa a-enep dezho. Embannet o deus meur a wech Gresianed Kiprenez ne oant ket a-enep d'an unaniñ met a-enep d'ar steuñv kinniget hepken.\nOGM : ul lezenn skoemp\nD’an 18 a viz Ebrel e oa bet lakaet da dalvezout en Europa al lezenn nevez diwar-benn penaos heuliañ an OGM ha menegiñ anezhe war an tikedennoù. Ret eo d’ar farderien menegiñ pa vez ur feur 0,9 % OGM da nebeutañ en ur produ. Sellit ouzh an tikedennoù eta da c’houzout petra zo e-barzh ar pezh a brenit.\nKoulskoude e chom OGM e-barzh hor boued dre ar produioù diwar al loened. Ha pa’z eo ret d’ar boued evit al loened bezañ diouzh al lezenn war an tikedenniñ, n’eo ket gwir tamm ebet evit al laezh, ar c’hig, ar pesked pe an uioù diwar al loened maget gant OGM : n’eo ket ret d’an desaverien embann penaos o deus maget o loened.\nM’ho peus c’hoant da veveziñ produioù diwar loened hep OGM e c’hellit prenañ produioù diwar al labour-douar bio al label AB gante : gwarantet int bezañ hep OGM. Mod-all e c’hellit tapout al listennad savet gant Greenpeace diwar-benn ar produioù hep OGM pe gant OGM.\nKement ha gouzout hiroc’h : www.greenpeace.fr\n10 devezh arz a-vremañ e Breizh\nEr C’hwec’hkorn e vez aozet an dek devezh evit an arz a-vremañ. Setu al lec’hioù\nmen e c’heller dizoleiñ traoù e Breizh :\nL’imagerie e Lannuon, an ODDC e Sant Brieg, Le Quartier e Kemper, ar FRAC e Kastell-Geron, galiri an TNB e Roazhon, kreizenn àr ar sevenadur e Gwitreg, skol an arzoù-kaer e Brest, ar Passerelle e Brest, ar galiri Colley e Konk-Kerne, kreizenn an arzoù e Douarnenez, tachennad Kergehenneg e Bignan, skol an arzoù-kaer e kêr an Oriant, Galiri Le Lieu e kêr an Oriant, ha muioc’h evit un 20 lec’h el Liger-Atlantel, e Naoned dreist-holl.\nKement ha gouzout hiroc'h : www.culture.gouv.fr/culture/actual/evenemen/art.htm\nMiz a-raok gwelet tournamant Roland Garros o kregiñ ez eo poent en em c'houlenn gant piv e c'hallfe mont ar maout ar bloaz-mañ.Eus kostez c'hoarierien Frañs ez eo diaes lavaret sklaer e peseurt stad int. Ma c'hounez ar baotred hag ar merc'hed o matchoù e Kib Davis (evit ar baotred) hag er Fed Cup (evit ar merc'hed) e vez disheñvel bras an traoù pa c'hoariont a unan. Ar skouer nevesañ zo bet roet ar sizhun diwezhañ e Monte-Carlo. Diwar an dek gall a oa enskrivet er penn-kentañ ne oa aet hini ebet anezho pelloc'h eget an eizhvet gourfenn. Evit ar pezh a sell ouzh Roland Garros an darn vrasañ eus an dud a soñj e Sebastien Grosjean pe Amélie Mauresmo evit gounit un dra bennak. Gloazet e oant bet o daou n'eus ket pell avat... Souezhus e vefe eta gwelet ur gall o c'hounit an tournamant er bloaz-mañ.\nG.S. : Olivier a Gersaozon, hag a zo oc'h ober tro ar bed a zlefe en em gavout e tro Eusa digwener a zeu.\nMonaco (1añ) 0-1 Naoned (7vet)\nGwengamp (15vet) 1-0 Lens (8vet)\nLyon (2vet) 3-0 Roazhon (12vet)\nGrenoble (15vet) 1-1 An Oriant (5vet)\nNîmes (8vet) 3-0 Brest (1añ)\nAC Ajaccio (18vet) – Gwengamp (15vet)\nNaoned (7vet) – Lille (11vet)\nRoazhon (12vet) – Bastia (13vet)\nAn Oriant (5vet) – Laval (17vet)\nBrest (2vet) – Beauvais (19vet)\nFrañs – 2004\nSenario ha seveniñ : Nicolas Boukhrief\nEnfredet eo bet Alexandre Demarre (Albert Dupontel) en un embregerezh treuzdougen arc’hant a vo adprenet a-raok pell gant Amerikaned ar Stadoù-Unanet. Teir gwech eo bet argadet an ambrougerien o labourat eno e korf tri miz. Tamm-ha-tamm e tizolo Alex temz-spered e genlabourerien e-keit ma sav muioc’h-muiañ a c’houlennoù diwar e benn ha diwar-benn ar re all.\nFellout a rae da Nicolas Boukhrief sevel ur film du hag ur film oberour war un dro. Ur film du eo a-dra-sur (a ya da vezañ ur gwir western er fin tout zoken), met ur film oberour n’eo ket ken sur avat. Donoc’h e vefe bet "Le convoyeur" ma vefe bet diskoachet soutiloc’h abegoù an dudenn bennañ d’an arvestourien.\nKement a gouzout muioc’h : http://www.leconvoyeur-lefilm.com/\nAn Itron hag an Unkorneg, Tracy Chevalier\nNeb en deus kemeret plijadur o lenn Plac’h he ferlezenn, a vo entanet gant levr nevez Tracy Chevalier. Amañ c’hoazh e splujer, dindan stumm ur romant, e krouidigezh unan eus oberennoù meur an Arz : an heuilhad pallennoù-moger brudet dindan an anv An Itron hag an Unkorneg. Heuliañ a reer buhez luziet arzourien fin ar 15vet kantved bet o sevel an oberenn, Nicolas des Innocents al livour parizian, hag ar familh gwiaderien e Brussel. Istorioù karantez e-leizh ivez evel-just. Leun a ijin eo ar romant-se evel-just pa ne ouezer ket piv en deus savet ar pallennoù-moger. Don eo gouiziegezh ar skrivagnerez avat war ar prantad istorel ha war istor an arz.\nKement ha gouzout hiroc’h :\nTajin kig-yar gant figez fresk\nDanvez (evit 6 den) : 2 yar 1,5 kg – 1,5 kg figez – 3 c’hlorennad kignen – 3 fenn-ognon – 1 loaiad vihan a ganell, kurkuma, jinjebr – 5 loaiad vras a vel – 4 loaiad vras a eoul olivez – holen – pebr\nDibabit figez darev met fetis. Troc’hit an 2 yar. Dibluskit ar c’hloradennoù kignen hag ar pennoù-ognon, troc’hit anezho a lavnennigoù fin. Gwalc’hit ar figez ha troc’hit anezho e daou. En ur gokelenn, bannit an eoul ha lakait ar c’hig-yar da veleniñ. Tennit an tammoù diwar ar gokelenn.\nLakait ar pennoù-ognon da veleniñ er chug. Adlakait ar c’hig-yar gant ar c’hignen, ar gurkuma, ar jinjebr, an holen. Bannit 30 kantilitrad dour.\nLaoskit da boazhañ e-pad 20 mn.. war an tan bihan. Ouzhpennit ar ganell hag ar mel. Laoskit da vitonañ e-pad 5 mn. Diskargit ar figez war ar c’hig-yar. Laoskit da vitonañ e-pad 10 mn. Servijit tomm gant semoul.


C'hoarioù olimpek hañv 2016 - Wikipedia\nC'hoarioù olimpek hañv 2016\nC'hoariva olimpek hañv 2016 (C'hoarioù an XXXIvet Olimpiadenn) a voe dalc'het e Rio de Janeiro, e Bro-Vrazil, eus ar 5 d'an 21 a viz Eost. Ar wech kentañ e oa d'ar C'hoarioù bezañ dalc'het en Amerika ar Su, hag an trede re (war-lerc'h Melbourne ha Sydney) dalc'het en hantervoul ar Su. Ar wech kentañ e oa ivez ma oant dalc'het en ur vro bortugalek.\n(fr) Lec'hienn ar POE\n(fr) Lec'hienn Rio de Janeiro 2016\nC'hoarioù Olimpek hañv\n¹N'int ket anavezet ent ofisiel gant ar PEO. ²Nullet abalamour d'ar brezel.\nAdtapet diwar « https://br.wikipedia.org/w/index.php?title=C%27hoarioù_olimpek_hañv_2016&oldid=1904668 »\nKemmoù diwezhañ degaset d'ar bajenn-mañ d'an 10 Mez 2021, da 11:17.


Istria (Istra e kroateg hag e sloveneg, Istria en italianeg) zo ul ledenez vras en arvor Mor Adria. En em astenn a ra war ur gorread a 2 820 km2.\nPelec'h emañ Istria, e hanternoz Mor Adria\nEmañ al lodenn vrasañ eus al ledenez e Kroatia, bremañ, gant lodennoù bihanoc'h e Slovenia hag Italia. Aod kornôk Istria zo 242,5 km hec'h hed (hep kontañ inizi bihan) hag an aod reter zo 202,6 km hec'h hed (hep kontañ enezennoùigoù ivez).\nE-touez kêrioù bras Istria emañ :\nDont a ra an anv eus hini ur bobl illirek, anvet Histri gant ar Romaned ha Ιστρών έθνος gant ar C'hresianed. Evit ar Romaned e oant morlaeron griz hag aloubet e voe ar vro gant armeoù Roma war-dro ar bloavezh 177 kent J.K..\nGoude diskar an Impalaeriezh roman e voe aloubet Istria gant Lombarded ha Goted, hag a-benn ar fin en em gavas e Republik Venezia e 1420. Ur broviñs eus Impalaeriezh Aostria-Hungaria e voe goude bezañ bet ul lodenn eus Rouantelezh Italia hag eus Proviñsoù Illiria, da vare Napoleon. War-lerc'h ar Brezel-bed Kentañ e teuas da vezañ ul lodenn eus Italia, dre Emglev Versailhez hag e dibenn an Eil Brezel-bed e voe roet da Yougoslavia.\nAbalamour d'an istor-se e vez kavet bremañ el ledenez italianegerien, kroategerien ha slovenegerien.\nIstrieg zo ur yezh romanek komzet gant war-dro 3 000 a dud e mervent al ledenez.\nistria.net, e saozneg\nTouristerezh en Istria (saozneg, alamaneg, italianeg, kroateg)\nAdtapet diwar « https://br.wikipedia.org/w/index.php?title=Istria&oldid=1592339 »\nKemm diwezhañ d'an 19 Gwe 2014 da 12:54\nKemmoù diwezhañ degaset d'ar bajenn-mañ d'an 19 Gwe 2014, da 12:54.


Ag en eihvèt Gourhæmèn - Wikimammenn\nAg en eihvèt Gourhæmèn\nE ti J.M. GALLES, 1790 (pp. 235-247).\n◄ Ag er seihvèt Gourhæmèn Ag en eihvèt Gourhæmèn Ag en nàuvèt Gourhæmèn ►\nDihuènnét-è ehue suspettein droug ag en Nessan, nameit-hac ur just ræzon e vehai d’er gobér. Par-exampl, a pe uélér guet-t’ou un aparance bras a zroug, pé ma ra un dra e vai ordinæremant droug, n’en dai quet péhet um zefiein a nehou, é spécial mar bér carguét d’éhuehad doh-t’ou ha d’er horrigein. N’en dai quet ehue permettét teoh larèt d’un-aral er jugemanteu e rét ar hou Nessan, pé er suspetteu e formét ar é fal gomportemant, nameit-ha requis vehai quemènt-ce eit mirèt un droug pé eit gobér ur vat ; ha hoah dihoallet ne vehai en inguên hac er goal-sort a hanah hou touguehai de zécriein hou Nessan.\n2.° Goal-gonz é gùir e zou décri, pé conz fal a unan-benac hemb intantion vat na just ræzon er bet. Me lar, hemb intantion vat na just ræzon : rac jamæs n’en dai permettét goal-gonz ag en Nessan, na dizolein é zefauteu, meit-hac ean e vehai un avantage-benac é quemènt-ce, pé un nécessité-benac d’er gobér ; ha hoah réd-è seèllèt guet pèh intantion ha de bihue en ou dizolér. Par-exampl, n’en dai quet goal-gonz-è avertissein un tad, ur mæstr ag en droug e ra ou bugalé, pé ou serviterion : nac avertissein er Person, pé un dén honest-benac en dès otorité én ur Barræs, ag er scandal, pé fal affærieu e bass én ur hanton pé én un ti-benac, eit ma laquei reihtæt, mar eèll : nac avertissein unan-benac e uélér é hantein hemb goud certæn tud vincius ha debauchét. Obligét vér memb guhavè d’aveitissein ; èl mei serviterion péré e uelehai er vugalé ag en ti doh hum zirangein, pé é laireah ou zud, &c. Obligét veheoh hoah de zisclæriein d’er Person un ampechemand e hanàueheoh ar un diméein, de laquad hou ç’hanhue ar ur Monitoër, meit-hac exant veheoh, ha de zisclæriein er urionné d’er Juge, idan boén a voud éscommuniét, &c.\nCablus vér ag er péhet a oal-gonzereah : 1.° A pe larér ar goust en Nessan brassoh droug eit n’en devai groeit. 2.° A pe daulér ul lihue du ar é ævreu mat, èn ul larèt, par-exampl, en ou groa eit bout seèllét hac istimét, &c. 3.° A p’er mêlér guet un ton yein ha milis. 4.° A pe zizolér é zefauteu, pé ur faute-benac en dès groeit. 5.° A pe gleuér er mêlein ha ma rér dantand pé dré ur silance trist pé dré ur gest-benac, ne vai quet tout gùir er vad e larér a nehou. 6.° A pe rér goab a nehou é sigur bourdal, pé dirac-t’ou pé ardran é gain. 7.° A pe rér dehou un affront, un anjuli-benac ; èl mei temall dehou un defaut, pé ur péhet-benac. 8.° A pe rér dehou hanhueu péré e ra hoarhein ar é goust.\nEr-ré e cheleu guet plijadur goal-gonz, e zou quer cablus, ha marcè cablussoh eid er goal-gonzér. Rac ne vehai quet goal-gonzét pe ne vehai quet cheleuét. Petra vou enta ag un tad, ag ur vam, ag er véstr, ag er-ré en dès droæd de gommandein, mar lausquant er-ré-ral de oal-gonz dirac-t’ai : rac, é-mé S. Paul, n’en dai quet hemb quin er-ré e ra un droug e véritt er marhue éternel, mæs ehue er-ré e goussantt d’en droug.\nA pe gleuét goal-gonz, ha ma hoès un tamiq otorité-benac drès er goal-gonzér, groeit tehou tàuein. Ma ne hoès berh er bet ar nehou, assaiet dihuèn er-ré e zécriér, pé hum dènn ag er gompagnoneah, (mar permèt deoh hou tevær), pé discoeit ur min trist ha fachét boud obligét de gleuèt treu èl-ce. Mæs ma n’eèllét na sorti ag er gompagnoneah nac arrest er goal-gonzereah, recommandet hou calon de Zoué, occupet hou speret guet ur urionné terribl-benac, ha continuet hou labour. Dihoallet ne vehai er méh hou talhehai ér sort compagnoneaheu-ze.\nAnfin cousteèt e goustou, réd-è reparein er goal gonzereah. Mæs penaus arrest ur gonz e rid ér hartér, hac e grésq dré guemènt bêg ma pass ? Penaus laquad er-ré-ral d’ou dout quemènd a istim èl ou doai quênt, eid en hani e hoès décriét ? Me ouair é ma rét hum zislarèt a pe vai é gueu é vai bet goal-gonzét : mæs mar dai gùir er péh e hoès larét, n’en dès quet moyand teoh hum zislarèt : rac ur gueu vehai quemènt-ce ; ha S. Paul e lar : N'en dai quet permettét gobér un droug, eit ma harrihuou ur vat. Penaus enta gobér ? Mar dai hoah fresq er blèss e hoès groeit, avouéet dirac ol er-ré en dès hou cleuét, en e hoès fal-hroeit é tizolein defauteu hou Nessan, en e hoès quæ a guemènt-ce, hac en ou fedét d’ancoehad er péh e hoès larét. Mæs mar e hoès léh de gredein é ma deja ancoeheit, ne gonseillan quet deoh gobér er reparation er fæçon-ze, guet eun ne refresqueheoh er gouli : hum goutantet nezè a larèt ag en hani e hoès décriét, tout er vad e ouiét a nehou : rac n’en dès dén ne gavér ur vat-benac de larèt a nehou : reit tehou é peb-occasion mercheu a istim hac a respèt : dihuènnet-ean é gurionné a pe gleuehait goal-gonz a nehou : rantet chervige dehou a pe gavehait en tu : pedet Doué eit-t’ou, &c.\nMæs mar en dès tènnét hou c’oal-gonzereah de gonsequance eid en hani e hoès décriét, obligét-oh de reparein en domage. Par-exampl, hui e ra laquad ér mæz ur servitour, rac ma hoès laret é ma ur goal béh guet é dead, pé n’en dai quet sur a zourn... hui e ra d’ur gounidêq coll é ounideu, rac ma hoès larét é ma fal é labour... hui e lar ag ur mechérour é tiscoufi en treu ha ne ra nitra a fæçon... ag ur marhadour é ma un affrontér, n’en dai quet mad é varhadoureah, &c... Diarbèn er péh e hoès larét, dén ne fi mui én-ai ; nitra ne gavant de ounid : hui e zou caus. N’en dai quet erhoalh teoh hum affligein dirac Doué, covessad, goulèn pardon ; réd-è opèn gobér reparation.\nMæs petra e larehèmb-ni d’er-ré e zizoar er-ré varhue eit goalennein ou bubé tremenét ha gobér ou frocæs ; ag er-ré e laq tud youanq idan en treid, hac e ra dehai manquein ou chanche ag er-ré e daul ou velim ar en dud a Ilis hac e vir doh-t’ai a obér quasi nitra a vad én ur Barræs ? Penaus-vou d’er-ré-ze reparein en droug e rant ? Par-exampl, ur Belêg en devezai mirét doh hilleih a béhedeu én ur hanton ; en devezai convertissét hilleih a béherion : mæs couéhét-ç’ou un taul-tead ar nehou ha bremen quasi dén n’en dès confiance én-ou, &c. Pihue e rescondou ag er vad en devezai groeit, ag en droug en devezai mirét, ag en ineanneu en devezai secourét de hum salvein ? Pihue ? En hani en dès ean décriét. N’en don quet souhét goudé quemènt-ce mar lar er Speret-Santel : Er goal-gonzér e zou abomination en ol dud.\nNe laret quet gueu, é-mé er Speret-Santel, rac en acustumance-ze n’en dai quet mat. Er gueu e zou ur gonz pé ur sign contrel d’er péh e chongét, guet intantion de drompein. Me lar, contrel d’er péh e chongét : rac conz inemp d’er urionné guet er gredèn é vai gùir er péh e larér, n’en dai quet larèt gueu mæs hum drompein. Me lar hoah, guet intantion de drompein : rac larèt piqueol daufenneu, marveilleu e ouyér erhad ne veint quet credét guet hanni, n’en dai quet ur gueu.\n1.° N’en dai jamæs permettét larèt gueu ne vern é pèh occasion nac é pèh affær. Ur gueu e zou un droug a nehou é hunan ; hac er péh-zou un droug a nehou é hunan, e zou dihuènnét perpet hac é peb-occasion. Naren, é-mé S. Augustin, en digaréeu e glasquér eid éscusein er gueuyér, e zou ol faus. Hac é vehai possibl tènnein ol er-ré dannèt ag en ihuern, ha salvein ol en dud guet ur gueu distér, ne vehai quet permettét el larèt. N’en dai quet enta permettét larèt gueu eit mirèt a vout noæzét, eit mirèt doh brud, eit sauvein hur buhé, eit sauvein ur hroaidur e vehai prest de verhuel hemb Badiènt. Rac én un occasion èl-ce ne vehai quet permettét gobér ur faute inemp d’er burtæt ; ne vehai quet enta permettét ehue gobér ur faute inemp d’er urionné ; ha gùel vehai ma tehai ol er béd de vout collét, eit ma vehai offancét Doué dré en distérran péhet.\n3.° Er biæzeu, en troyèlleu, er honzeu doubl, a zeu-antand, a béré en hum chervigér eit hum dènnein a brèss, e zou ehue gueuyér : rac larèt gueu-è rein de gredein èl gùir un dra e ouiér e zou faus ; ha ne hum chervigér a droyèlleu, a gonzeu a zeu antand, nameit eit quemènt-ce. Ehue en Ilis en dès condannét er-ré e ansaignai é hoai permettét biæzein ha bout doubl a pe oai necessær pé profittabl quemènt-ce eit conservein er vuhé, pé en inour, pé en danné, pé aveid un ævr mat-benac, &c. Ne laran quet é vér obligét de zisclæriein perpet ha de larèt ol er péh-zou gùir : dangérus vehai memb quemènt-ce pe vebai rét el larèt de guemènt hanni er goulèn. A pe vehait neoah interrogét é Justice pé guet tud péré en dès droæd d’hou c’interrogein, obligét-oh nezè de larèt simpl ha næt er urionné èl m’hé hanàuét. Mæs mar doh interrogét guet tud de béré ne jauge quet dohoh disclæriein hou ç’affærieu pé ré hou Nessan, distroeit er parlant ar un dra-aral, eit rein dehai d’antand ne fal quet deoh rescond, ha ne jauge quet doh-t’ai hou c’interrogein. Me ouair é ma diæz quemènt-ce a pe vér interrogét guet tud a galité : mæs gùel vehai neoah larèt gronce : Er péh e oulènnét, n’en dai quet m'affær, pé, n’en don quet obligét de rescond... hac é teliehènt-int hum inzrouguein, eit ou zrompein hac offancein Doué dré en distérran gueu.\n4.° Mêlein unan-benac mui eit ne véritt, e zou ehue ur gueu hac ur péhet. Rac hui en tromp dré m’en douguet de gredein en en dès parfætioneu n’en dès quet én éffæd, hac er en istimét, durand m’en disprisét én hou calon. Me ouair n’en dai quet permettét disprisein hanni : mæs bout-ç’ou quêmb itré rantein de beb-unan en inour e zou deliét tehou, hac en antretenein én é vinceu dré vêlationeu faus.\n5.° En hipocrisi e zou ehue ur gueu. Rac un hipocrit e assaï laquad de gredein é ma gùel eit n’en dai, ha dré-ze ean e glasq trompein en dud, ha memb en Eutru-Doué, pe vehai possibl. Er charité e zihuèn dohemb a ziscoein hun defauteu dirac er-ré-ral, guet eun a ou scandalisein : mæs er sincerité hac en humilité e zihuèn ehue dohemb a glasq passein eit gùel eit n’en domb.\nNe laquamb enta jamæs fausoni er bet én hur honzeu, eit n’en dou quet hur Salvér léh d’obér demb er rebræche e rai d’er Juivèt : Perac ne hanàuet-hui me langage, é-m’ean ? Rac n’eèllet quet cheleuèt me honzeu. Er goal-speret e zou hou tad, ha hui e fal deoh gobér er péh e blige tehou... A pe lar gueu, ean e gonz revè é vechér, rac n’en dai gueuyad ha tad er gueuyér. É peb-occasion dihoallamb doh er gueuyér, avèl er Roué santel David : Larét e mès men guir, é-mean, me zihoallou guet sourci é peb-occasion, eit ne béhein jamæs dré me zead. (Leinet er Chapistr XXX, Parti III ag er Vuhé devod).\nDoué dré en eihvèt Gourhæmèn e ordrén demb : 1.° Carein er urionné, ha bout perpet gùirion. 2.° A pe vehèmb interrogét é Justice, larèt er urionné sclær ha splann. 3.° Dihoal doh en ol péhedeu hun nès éxpliquét amen. 4.° Jugein mad a actioneu hun Nessan a guemènt ma heèllamb : rac mar dai splann en droug ha n’eèllér en éxcusein é mod er bet, n’en dai quet possibl jugein ne béh quet.\nAdtapet diwar « https://br.wikisource.org/w/index.php?title=Ag_en_eihvèt_Gourhæmèn&oldid=83091 »\nKemmoù diwezhañ degaset d'ar bajenn-mañ d'an 5 Gen 2016, da 15:09.


pastor - Wikeriadur\nPastor, pe mesaer, gant van Gogh\nAr pastor saoz Charles Wesley\npastor /ˈpastɔr/ gourel (liester pastored)\nDen a zo e vicher maesa al loened.\nar pastor-saout Yannig Lagadeg. — (Brogarour, Onenn, Gwengamp, 1936, p. 29.)\nAr minor bihan a oa lakaet da bastor saout. — (Mab an Dig, Rondel Goz Sandrione, Bleun-Brug, niv. 96, Genver-C'hwevrer 1957, p. 7.)\nAr pastor deñved. — (G. Milin, Marvaillou grac'h-koz, Brest, 1867, p. 25.)\nGwir eo e tleas sebeziñ ar skrivagner a oa pastor en ur vro brotestant, e-lec'h ma 'z eo strizh ar speredoù pa vez meneg eus ebatoù, ha kement-se, moarvat, eo hen dougas da ziskleriañ e oa gouest ur seurt dañs da strafuilhañ un den santel. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 38.)\nafrikaans : herder (af)\nalamaneg : Hirt (de) , Senner (de)\nesperanteg : paŝtisto (eo)\ngalleg : pâtre (fr)\nnederlandeg : herder (nl)\nportugaleg : pastor (pt)\nsaozneg : shepherd (en)\nspagnoleg : pastor (es)\nswahili : mchungaji (sw)\nalamaneg : Pastor (de)\nesperanteg : pastoro (eo)\nfidjeg : alatala (fj)\nfinneg : pastori (fi) , pappi (fi)\ngalleg : pasteur (fr)\nhindeg : पादरी (hi)\nnederlandeg : pastoor (nl)\npoloneg : pastor (pl)\nrusianeg : пастор (ru) (pástor) , пастыр (ru) (pástyr')\nsaozneg : pastor (en)\nAdtapet diwar « https://br.wiktionary.org/w/index.php?title=pastor&oldid=247660 »\nDernière modification le 20 Du 2017, à 17:27\nKemmoù diwezhañ degaset d'ar bajenn-mañ d'an 20 Du 2017, da 17:27.


Fürth, gwelet eus an oabl\nFürth zo ur gêr zizalc'h eus Alamagn, e Franken, e stad Bavaria.\nTost-tre eo da gêrioù Nürnberg (7 km er reter) hag Erlangen (13 km en hanternoz). Bremañ e stumm un tolpad-kêrioù ganto.\nEn enep diouzh ar pezh a zo c'hoarvezet e meur a gêr alaman, ne oa ket bet graet kalz a zistruj e Fürth e dibenn an Eil Brezel-bed. Abalamour da se eo chomet ar gêr gozh evel ma oa.\nAl linenn hent-houarn kentañ a voe savet en Alamagn a oa etre Fürth ha Nürnberg.\nGevellet eo Fürth gant ar c'hêrioù-mañ :\nLudwig Erhard, kañseller Alamagn ar C'hornôg\nHenry Kissinger, Sekretour Stad e Stadoù Unanet Amerika\nJakob Wassermann, skrivagner\nLec'hienn ofisiel Fürth\nAdtapet diwar « https://br.wikipedia.org/w/index.php?title=Fürth&oldid=1646501 »\nKemmoù diwezhañ degaset d'ar bajenn-mañ d'an 24 Mae 2015, da 21:30.


Katheryn Winnick e 2017.\n17 a viz Kerzu 1977, Etobicoke, Ontario, Kanada\nKatheryn Winnick, Katerena Anna Vinitska eus he anv gwirion, ganet d'ar 17 a viz Kerzu 1977 zo un aktourez kanadian. Brudet eo bet dre he rolloù en Amusement (2008), Bones (2010), A Glimpse Inside the Mind of Charles Swan III (2012), Vikings (2013–bremañ), ha The Art of the Steal (2013).\nKaterena Anna Vinitska zo ganet en Etobicoke, en Ontario, e Kanada. Eus Ukraina eo he familh. Yezh vamm Katheryn Winnick a oa an ukraineg, krog e oa da gomz saozneg pa oa 8 vloaz nemetken. C'hoar eo da Markjan Winnick, un aktour kanadian. Pa oa 7 vloaz he devoa kroget da zeskiñ an arzoù emgannañ. Pa oa 13 vloaz he devoa tapet ur gouriz du evit an Tae Kwon Do, unan all he deus e karate. Pa oa 21 bloaz e oa enskrivet e teir skol arzoù emgannañ. Digoret he deus ur skol arzoù emgannañ anvet Win Kai Martial Arts. Teir skol a zo bremañ. Mestroniañ a ra an Tae Kwon Do hag ar c'harate. Goude-se ez eo aet da ward difenn, ul lisañs he deus.\nKatheryn Winnick e-pad Comic-Con San Diego 2017\n2002 Daddy's Little Girl Menneg ebet Film berr\n2004 Our Time is Up Waif Film berr\n2010 Night and Day July Film berr\n2012 Children of the Air Samantha Thomas Film berr\n2016 Stripped Margaret Dupre Film berr\nKatheryn Winnick war IMDB\nAdtapet diwar « https://br.wikipedia.org/w/index.php?title=Katheryn_Winnick&oldid=1785369 »\nKemmoù diwezhañ degaset d'ar bajenn-mañ d'an 23 C'hwe 2018, da 15:51.


Pajenn:Luzel - Sacramant ann nouenn.djvu/5 - Wikimammenn\nPajenn:Luzel - Sacramant ann nouenn.djvu/5\nbenn Kerandour a sonjas neuze : « Penaoz, Fant Ann Dantec, ma amezegès, a zo ken claonv-ze, ha n′em eus clewet netra, nac ar re-all duman ? Ze a zo kiriec, me voar-vad, na eo ket deut tud ar c′hartier d′ann offerenn veure. »\nAr glanvourès a varwas doc′htu evel ma oa bet covesêt ha nouët. Ar bêlec a lâras d′ar-re a oa eno penaoz a oa marwet en stad a c′hraz; ha neuze hec′h eas-cuid. Jobenn Kerandour, goude bea pedet gant ann hini a oa a baouès merwel, a deuas ive emaës ann ti, ha penn-da-benn ann hent, o vont d′ar gêr, a sonje en kement a defoa gwelet, hac a oa saouezet braz. Pa em gavas er gêr, na oa savet den c′hoaz, hac a lâras : — « Petra, aman na zavo ket ann dud, hirie? Setu me distro\nAdtapet diwar « https://br.wikisource.org/w/index.php?title=Pajenn:Luzel_-_Sacramant_ann_nouenn.djvu/5&oldid=133401 »


Région_Bretagne - Bretagne.fr > Page Breton - Ar C’huzul-rannvro\nDalc’h miz Kerzu 2019 war ar budjed : an divizadoù pennañ\nHeñchañ budjed 2019, Breizh COP hag an 38 engouestl stag outañ, ar gefridi nevez evit a sell ouzh heñchañ ar re yaouank hag an dud dilabour e bed ar micherioù, an arc’hant lakaet evit al liseoù e 2019-2020, ar politikerezh nevez evit yezhoù Breizh...\nHeñchañ budjed 2019\n38 pal evit Breizh COP\nUn emglev evit lakaat arc’hant er barrekaat\nAr gefridi « heñchañ ha titouriñ war ar micherioù »\nUr strategiezh nevez evit Renabl ar glad\nAr steuñv evit lakaat arc’hant el liseoù publik e 2019-2020\nEvel bep bloaz e miz Kerzu o deus divizet ar guzulierien-rannvro war ar pep pennañ eus politikerezh ar budjed evit 2018 a vo votet, an eil programm war-lerc’h egile, en dalc’h a vo d’ar 7 hag 8 a viz C’hwevrer. Diazezet eo an traoù war ar c’hwec’h mennozh youlek a zo gant ar C’huzul-rannvro evit ar respetad 2016-2021. Diwarno neuze e vo heñchet obererezh ar Rannvro war an tachennoù a zo stag ouzh he c’hefridioù : kempenn an tiriad, ekonomiezh, stummañ, treuzdougen, endro, sevenadur ha sport. Sichenn ar budjed nevez-mañ : delc’her a ra ar Rannvro da lakaat arc’hant, ar pezh a sav da ouzhpenn 300 milion a euroioù etre 2016 ha 2021.\nKrouet eo Breizh Cop gant ar Rannvro diwar skouer Cop 21 ha lañset e oa bet e Breizh e penn kentañ 2017 abalamour da sevel ur raktres padus evit an amzer-da-zont.\nE miz Ebrel 2018 o doa aprouet ar guzulierien-rannvro un teul heñchañ lec’h ma oa renablet an traoù pennañ da gas da benn hag ur garta eus ar soñjoù diazez hag a oa embannet enni ar c’hoant d’ober war meur a dachenn :\nKreñvaat plas ha brud vat Breizh er bed\nBroudañ d’ober gant doareoù nevez da gempenn an tiriad evit reiñ muioc’h a bouez d’an traoù nes\nAdsoñjal e doareoù nevez da ziorren ha da vevañ hag a vo dilontek,\nAdsoñjal an ober publik hag an ober a-stroll.\nE-kerzh an dalc’h-mañ o deus aprouet an 38 engouestl a ya d’ober Breizh COP, hag a glot gant soñjoù ur bern tud, dilennidi, tud ar c’hevredigezhioù ha Breizhiz a bep seurt, hervez ar c’hendivizoù kaset da benn e Breizh e 2018. Deuet eo an 38 engouestl diwar kinnigoù a-berzh kantadoù a verc’hed hag a baotred eus Breizh, graet e meur a zoare : kendivizoù enlinenn, sontadegoù e-touez un dibab tud, c’hoarioù strategiezh e strolladoù bihan, emvodoù foran...\nDiwar vremañ e tlefent broudañ ar c’hendivizoù hag ober ur sichenn hag a vo diazezet warni reolennoù hollek, engouestloù hag emdroadurioù ar politikerezhioù publik. Ar soñj dre vras : degas ur seurt « freuz » evit adsoñjal ar pezh a sell ouzh kempenn an tiriad, an treuzdougen, an endro, an energiezh hag al lojeiz ha lakaat kement-se da emdreiñ…\nLenn an danevell evit gwelet an 38 kinnig\nFellout a ra da Rannvro Breizh aesaat d’an holl dud e Breizh bezañ stummet hag en em varrekaat. Da-geñver ar Pic (steuñv broadel evit lakaat arc’hant er barrekaat) e oa krog neuze, adalek an hañv 2018, da brederiañ asambles gant ar gevelerien eus bed ar stummañ hag hini ar micherioù, abalamour da sevel gant ar Stad un Emglev rannvro evit lakaat arc’hant er barrekaat evit ar maread 2019-2022. Degemeret eo bet an emglev rannvro-se gant ar guzulierien-rannvro evit stummañ ar re yaouank hag an dud dilabour en un doare padus ganto nebeut a varregezhioù. Roet ez eus 216,61 M€ evit se.\nTermenet eo an hent da gemer gant an emglev rannvro evit 2019-2022 evit a sell ouzh lakaat cheñch ar c’hinnig a-fet stummañ micherel hag an doare ma vez sikouret an dud, dreist-holl ar re, e Breizh, a zo ar muiañ e-maez an hentoù klasel. Klasket e vo ivez gantañ lakaat ar stummadurioù da vont diouzh an ezhommoù en embregerezhioù, gant se e vo adwelet ar pezh a zo e-barzh ar stummadurioù evit klotañ gant an ezhommoù nevez e bed an ekonomiezh.\nE-kerzh an dalc’h-mañ en deus aprouet ar C’huzul-rannvro kinnigoù nevez a-fet stummañ ha sikour an dud.\nUn torkad stummadurioù evit mont war-zu stummadurioù barrekaat (a vez graet « Prépa » anezhañ) : evit prientiñ pep a raktres micherel, deskiñ barregezhioù diazez, sevel hentadoù diouzh ezhommoù pep hini (dislennegezh, orin estren…)\nUn torkad stummadurioù barrekaat (a vez graet « Qualif » anezhañ) : evit lakaat an hentadoù stummañ da vezañ gwevnoc’h ha gallout lakat anezho da vont diouzh ezhommoù an embregerezhoù hag ar gennadoù e Breizh.\nUr gael nevez evit ar sikourioù arc’hant d’ar stajidi e stummadurioù micherel (hag a dalvezo adalek ar 1añ a viz Genver 2019) a zalc’ho kont gwelloc’h eus stad pep hini e-keñver dezverkoù sokial, hag a skoazello an dud en un doare gwevnoc’h.\nLenn an emglev rannvro evit lakaat arc’hant er barrekaat\nAn emglev rannvro evit lakaat arc’hant er barrekaat - lodenn V\nAprouet o deus ar guzulierien-rannvro heñchadurioù pennañ ar politikerezh nevez evit yezhoù Breizh a vo lakaet da dalvezout adalek 2019.\nEus un tu e fell d’ar Rannvro delc’her gant ar pezh a ra evit ar brezhoneg dija ha mont pelloc’h ganti, asambles gant he c’hevelerien. Ar Rannvro, diwar disoc’hoù an enklask sokioyezhoniel, a sikour ar pezh a aesa treuzkas ar brezhoneg hag reiñ plas dezhañ er vuhez sokial, sevenadurel ha foran. Dont a raimp a-benn ivez gant ma vo komprenet ar pezh a zo e dalc’h gant an holl strollegezhioù a vo bodet gant ar Rannvro e 2019 ha gant ma vo graet gant an doareoù kehentiñ nevez.\nEus an tu all, evit ar gallaoueg, ar pezh a zo e dalc’h eo lakaat niver ar yezherien da greskiñ abalamour da ginnig dezho peadra da stankaat an implij anezhañ koulz er vuhez foran hag er vuhez prevez. Ober a ray ar Rannvro war-dro broudañ implij ar yezh-se, koulz dre skrid ha dre gomz, gant se e vo aesaet treuzkas ar gallaoueg (gant meur a zoare stummañ) hag ober gantañ (reiñ muioc’h a blas dezhañ er gevredigezh dre ar mediaoù, an embann, ar c’hrouiñ en arzoù…).\nGant lezenn ar 5 a viz Gwengolo 2018 eo cheñchet kefridioù ar Rannvro evit ar servij publik rannvroel a-fet heñchañ hag emdreiñ e bed ar micherioù. Kadarnaat a ra ez eo karget ar Rannvro da genurzhiañ ar frammoù a gemer perzh er servij rannvroel-se ha kreñvaat a ra he c’hefridi a-fet titouriñ war ar micherioù hag ar stummadurioù, « eus ar skol betek ar retred » : ledanaet eo he c’hefridi pa sell diwar vremañ ouzh an holl dud, ar skolidi adalek ar skolaj hag all.\nE-kerzh an dalc’h-mañ en deus termenet ar C’huzul-rannvro war beseurt tu dre vras e vo heñchet he c’hefridi servij publik nevez-se, a vo fiziet ennañ adalek miz Genver 2019. E servij hentad pep hini evit e emdroadur micherel hag e servij diorren ekonomikel Breizh :\nOber a ray war-dro produiñ dafar war ar micherioù hag ar stummadurioù, evit se e responto da veur a dra :\n- Degas ur c’hinnig servij nes gant sikour ar frammoù hag an obererezhioù lec’hel.\n- Liesaat an dafar ha lakaat anezhañ da glotañ gant ezhommoù an dud : ur savenn web rannvroel da ziorren, kitoù dafar evit ar skolajoù ha liseoù hag an aozadurioù stummañ, obererezhioù kelaouiñ...\n- Delc’her kont eus stad sokio-ekonomikel ar rannvro evit titouriñ war ar stummadurioù hag ar micherioù ma vezer o klask tud e Breizh.\n- Degas ur c’hinnig titouriñ pep hini diouzh e ezhommoù hag a gemero perzhioù tud zo e kont, dreist-holl an dud vreskañ.\nFellout a ra d’ar Rannvro ivez diazezañ ur steuñv stummañ youlek gant an holl gevelerien a zo e-barzh ar jeu : kevelerien ar servij publik rannvroel evit an heñchañ hag an emdroadur micherel, hag ivez psikologourien an Deskadurezh-Stad hag ar benngelennerien, da-geñver ul labour pedagogel evit titouriñ war ar micherioù. Skoazellet e vo ivez aozañ lec’hioù hag emgavioù micherel d’an dud da zegas ostilhoù ha skiant-prenet an eil re d’ar re all.\nAr gefridi nevez-se a-fet titouriñ war ar micherioù a vo kaset da benn asambles gant an holl gevelerien war dachenn an heñchañ : tud an akademiezh, rouedadoù keveler ar servij publik rannvroel evit an heñchañ hag an emdroadur micherel, ar skourroù hag ar gevelerien sokial, an embregerezhioù ha tud en o-unan. Lakaet e vo e pleustr diouzh an arc’hant a vo roet evit se, ar pezh a zo da vezañ termenet gant ar Stad c’hoazh.\nAbaoe 2004, hervez al lezenn, eo fiziet ar gefridi evit seveniñ Renabl hollek ar glad sevenadurel er Rannvroioù. E Breizh e tiskouez ar Rannvro, dre hec’h oberoù, e fell dezhi ober war-dro ar gefridi-se evit gwir ha kas an enklaskoù en-dro evit Renabl ar glad gant kevelerien ar vro.\nKefridi gentañ ar Renabl n’eo ket cheñchet : « renabliñ, studiañ ha lakaat anaout ». Fellout a ra d’ar Rannvro avat ober gant ur strategiezh rannvroel evit Renabl ar gad ha nevesaat ar programmañ. Dav eo ivez resisaat plas ar gefridi-se e-keñver ar strategiezhioù all er Rannvro, e-keñver he c’hefridi evit luskañ kevelerezhioù e Breizh, hag evit kadarnaat an doare difer da welet ar Renbal e Breizh.\nEr c’hrediñ a reomp start e Rannvro Breizh : sikour a ra Renabl ar glad lakaat an dud da vezañ stag adarre ouzh o rannvro, gant se e c’hall bezañ ur benveg hep e bar hag en un doare padus evit sikour reiñ lañs d’an ekonomiezh, d’an touristerezh e Breizh, hag evit he brud vat.\nKarget eo ar C’huzul-rannvro da sevel ha da gempenn al liseoù ha graet en deus ur bilañs eus ar steuñv postañ kentañ lañset evit 2017 ha 2018 goude bezañ aprouet ur brastres ren nevez evit madoù diloc’h al liseoù publik e Breizh (votet e fin 2016). Respont a ra ar brastres ren-se da 3 dalc’h pennañ :\nKempenn ha nevesaat ar savadurioù\nGwellaat o ferzhioù energetek\nLakaat ar savadurioù da vont diouzh an emdroadurioù niverel\nEn ur ober 2 vloaz, e 2017 ha 2018, ez eus bet lakaet tost 200 milion a euroioù evit madoù diloc’h al liseoù. Ar pep pouezusañ :\nSevel tri lise nevez (Liverieg 2020, Ploermael 2022, Kastell-Geron 2025) evit mont diouzh kresk niver al liseidi,\nAdkempenn 20 lise dre vras goude bezañ sellet a-dost ouzh o holl gefridioù, en ur gemer ali an implijerien e kont.\nLabourioù war ar savadurioù evit doujañ d’ar reolennoù a sell ouzh an dud nammet, ar riskloù yec’hedel, ar surentez hag aozioù labour an implijidi eus ar Rannvro ha re implijidi an deskadurezh-Stad.\nUr steuñv skolioù-lojañ a oa bet programmet ivez e miz Mezheven (pouezus-bras eo an doare ma vez lojet al liseidi evit sikour anezho en o studioù).\nDont a ra ar steuñv a dalvezo evit 2019-2020 da zelc’her gant ar politikerezh-se en ur vont pelloc’h evit a sell ouzh doujañ an endro, ar pezh a zo pouezus evit ar Rannvro. Roet e vo keloù d’al liseoù war ar poent-se. Mat da c’houzout :\nUn aodit energetek a vo ret ober a-raok kement obererezh bras a vefe lañset,\nKlasket e vo ober ar muiañ ar gwellañ gant danvezioù padus evit al labourioù, abalamour d’al liseoù da zispign nebeutoc’h a energiezh\nUn dra all a vo klasket ober : lakaat cheñch emzalc’h an dud ; evit se e vo sachet evezh implijerien al liseoù war ar beveziñ energiezh.\nFellout a ra d’ar Rannvro kempenn ha nevesaat ar savadurioù a zo anezho dija, ha fellout a ra dezhi ivez lakaat anezho da vont diouzh an doareoù da gelenn a vo en amzer-da-zont hag ouzh an emdroadurioù niverel. Se zo kaoz omp krog d’en em soñjal, asambles gant ar Rektorelezh, war al liseoù en amzer-da-zont, war an doareoù da sevel batisoù a ranko bezañ adwelet, da skouer.\nBrexit : stad an traoù, gwelet peseurt levezon a vo war Vreizh\nGoprañ ar stajidi e stummadurioù dibaouez\nEmdroadur kartenn ar stummadurioù micherel e 2019\nAr reolennoù er rannvro a-fet treuzdougen d’ar skol\nAn divizadeg evit adunaniñ Breizh hag al Liger-Atlantel\nAr gouestl war an arouezennoù diakritek e brezhoneg\nModifié le Wednesday, January 9, 2019


Breizh 5/5 - Wikipedia\nBreizh 5/5 zo ur gevredigezh hervez lezenn 1901 bet savet evit lakaat war-wel youl ar braz eus annezidi 5 departamant Breizh da adstagañ departamant al Liger-Atlantel ouzh Breizh velestradurel. Gallout a ra pep strollelezh lec'hel (kêrioù, kumuniezhioù kêrioù, Kuzul Departamant, Kuzul rannvro, hag all) diskouez emañ a-unan gant mennad Breizh 5/5 en ur staliañ ur banell-hent « Breizh 5/5 » war an holl hentoù a gas dezhi ; gallout a rafe ivez lakaat ur blakennig war gement savadur a zo digor d’an dud.\nD’an 30 a viz Even 2015 e voe staliet ar panelloù-hent Breizh 5/5 kentañ, en antreoù pemp kumun, unan e pep departamant eus Breizh istorel.\nStad an traoù d'ar 7 a viz Du 2018\nMaen-meur kizellet gant Kristof ar Baker ha lakaet e Traoñienn ar Sent e Karnod. (sk. Bertrand Nicolas)\nBez' ez eo neuze luskad « Breizh 5/5 » un doare da sevel ur rouedad ma vo hiniennoù, embregerezhioù prevez, sevenadurel pe foran o kenlabourat da ziskouez emaint a-du gant ur rannvro enni pemp departamant.\nEvit reiñ danvez d’ar rouedad ez eus bet savet ul lec’hienn ma 'z eus skeudennoù hag a ziskouez penaos ec’h embann hag e vrud « Breizh 5/5 » (pegsunioù, plakennoù) hag a ro da c’houzout, ma kar, piv ez eo. Evel-se e vo skoazellet an embregerezhioù, ar c’hevredigezhioù hag ar c’henwerzhioù a boagn da vrudañ Breizh 5 departamant.\nBez’ ez eus ivez ur roll kelaouiñ evit reiñ da c’houzout ha da vodañ izili rouedad « Breizh 5/5 ».\nPosubl eo ivez sikour da baeañ ur banell « Breizh 5/5 » a vo profet d’ur strollelezh nevez d'he sikour da vont gant ar gevredigezh. Gant ar memes soñj e vez miret an holl c'hounidoù a vez graet diwar ar gwerzhañ pegsunioù, plakennoù, T-shirtoù, seier a-benn sikour da lakaat pannelloù-hent e lec’h all war hentoù Breizh da astenn tachenn Breizh 5 war 5.\nPanell Breizh 5/5 e Gwipavaz\nPep hini a c’hall diskouez e soñj en ur lakaat ur pegsun ouzh e garr, e voest-lizhiri. Gallout a reer ivez lakaat ur blakenn ouzh dor an ti, pe gwiskañ an T-shirt pe c’hoazh kaout un sac’h lien arouez Breizh 5 / 5 warnañ.\nAn oberourien armerzhel (marc’hadourien, artizaned, frankvicherourien, embregerezhioù bihan-pe-grenn, embregerezhioù etrebroadel) a c’hall ober heñvel dre staliañ plakennoù ouzh dorioù ar savadurioù pe dre lakaat pegsunioù ouzh kirri-tan an embregerezh, hag all.\nAn arouez a c’hall bezañ lakaet ivez evit kehentiñ, da lavaret eo war paper al lizhiroù, follennoù pleg-dibleg, bruderezh, lec’hiennoù Internet hag all.\nProfañ T-shirtoù pe seier-lien arouez Breizh 5/5 warno a c’haller ober e-kerzh obererezhioù kehentiñ.\nUn oberour sevenadurel (kevredigezh, kelc’h keltiek, sal arvestoù hag all), a c’hall ober heñvel gant plakennoù ha pegsunioù.\nAr strollelezhioù lec'hel foran, kumunioù, tolpadoù kêrioù, kuzulioù departamant, ar c’huzul Rannvro hag all, a c’hall lakaat panelloù e pep lec’h. Gallout a reont ivez lakaat plakennoù ouzh dorioù pep savadur foran.\nMeur a zoare all a zo da lakaat Breizh 5/ 5 war wel : chupennoù, disglavierioù, gitonioù, bannieloù, hag all.\nLe Télégramme, 18 GWE 18\nAdtapet diwar « https://br.wikipedia.org/w/index.php?title=Breizh_5/5&oldid=1870377 »\nDernière modification le 9 Ebr 2020, à 20:09\nKemmoù diwezhañ degaset d'ar bajenn-mañ d'an 9 Ebr 2020, da 20:09.


Kevelerien | Bagad Bro Landerne\nKeveler pennañ ar Bagad eo Kêr Landerne. Evit mont da heuilh gant ar politikerezh sevenadurel e vez skoazellet ar strollad gant ur yalc'had evit mont en-dro ar strollad. Ouzhpenn-se e vez prestet salioù (salioù Ti ar Sonerezh evit ar pleustradegoù hag ar c'hentelioù) ha skoazellet e vez gant implijidi an ti-kêr pa vez ezhomm... Diouzh an tu-all e vez ingal ar bagad o lakaat war-wel Kêr Landerne pa ya da bourmen er gouelioù e Breizh hag e lec'h-all. Ar bagad a gemer perzh ivez e buhez sevenadurel kêr en ur seniñ pa vez goulennet digantañ.\nLec'hienn : www.ville-landerneau.fr\nKuzul Rannvro Breizh 4\nTreuzkas un hêrezh sevenadurel ha bev a zo unan eus palioù pennañ politikerezh sevenadurel Rannvro Breizh. Setu perak e vez skoazellet kalz ganto Bodadeg ar Sonerion (ar gengevredigezh vroadel) a aoz ar c'henstrivadegoù hag ul lodenn eus stummadur ar sonerien. Skol sonerezh brasañ Breizh eo Bodadeg Ar Sonerion.\nAr C'huzul-Rannvro a sikour ivez ar strolladoù (bagadoù, kelc'hioù ha lazioù-kanañ) da vont da bell-vro.\nBagad Bro Landerne en deus implijet ar skoazell-se evit mont da seniñ e kalzig gouelioù-meur pa vefe e Bro-Gembre, e Roumania, e Bro-Astur, e Polonia, e Belgia pe c'hoazh e Bro-Portugal.\nLec'hienn : www.bretagne.bzh\nUr politikerezh war an arvestoù-bev a vez kaset da benn gant Kuzul-departamant Penn-ar-Bed. Dedennet kenañ eo ouzh "an dañs hag ar sonerezh hengounel evel liamm a-bouez etre ar remziadoù".\nEvit diorren ar pleustr-se e skoazell Bodadeg Ar Sonerien Penn ar Bed, pal BAS 29 a zo stummañ sonerien yaouank war dachenn an departamant. Bagad Bro Landerne a implij kelennerien BAS 29 en ur baeañ ur priz izel dre sikour skoazell an departamant.\nTalabarderien yaouank ar bagadig o prientiñ kenstrivadeg Kemper e Mae 2011 dirak Kuzul-departamant Penn-ar-bed\nUr sikour war-eeun a vez ivez roet dar Bagad gant ar C'huzul-departamant : ur skoazell bloaz war ar raktres sevenadurel ha pedagogel, ur skoazell evit prenañ binviji. Gant sikour ar skoazelloù-se eo bet posupl d'ar gevredigezh prenañ binviji nevez e 2011 ha fardañ ur 80 dilhad nevez evit sonerien ar Bagad hag ar Bagadig.\nLec'hienn : www.cg29.fr\nTriskalia a zo ur gevelouri troet war al labour-douar.\nE 1911 e voe krouet Ofis Santral Landerne, ar pal a oa bodañ labourerien-douar, deuet eo da vezañ diwezatoc'h Coopagri Bretagne (Ar C'hop). En XXvet kantved e oa bet Ofis Santral Landerne unan eus nerzhioù ekonomikel pennañ al labour-douar e Breizh. Rekouret en doa al labourien-douar da vont war-raok. Embregerezhioù ha stalioù-all a voe bet krouet e Landerne o implijout menozioù ar gevelouri hag ar genwarezouriezh (mutualism) : Groupama Liger-Breizh, le CMB/KFB (Kef Kengredit Breizh), ha Coopagri Bretagne, deuet da vezañ Triskalia e 2010 goude ma vefe aet asambles teir c'hevelouri eus Breizh.\nTriskalia, staliet e sez e Landerneau en deus en deiz-ha-hiriv un 20 000 labourer-douar ezel, 4 200 implijad ha 300 stal pe embregerezh.\nE 2011, eo bet sinet etre Triskalia ha Bagad Bro Landerne ur gevrat mesenerezh. Gant ar gevrat-se e-tiskouezh Triskalia e skoazell ouzh brudañ ha skignañ sonerezh Breizh hag e-touez pep tra ar c'helenn hag ar stummadur a vez roet da sonerien yaouank ar Bagad.\nLec'hienn : www.triskalia.fr\nEn ostaleri Keltia ez eus tu beajiñ en un aergelc’h keltiek dre ma vez servijet evajoù a bep seurt o deus graet brud ar broioù (keltiek !) a brodu anezho. Ingal e vez adkavet sonerien Bagad Bro Landerne eno goude ar pleustradegoù, dre ma n’o deus loch ebet dezho o-unan. Ouzhpenn ul lec’h plijus evit e aergelc’h eo ar C’heltia. Un arc’hanter eo ivez, a skoazell ar Bagad bep tro ma vez ezhomm evit aozañ darvoudoù. Bruno, penn-servijour an ostaleri, a zo deuet ar soñj dezhañ sevel ar Bagad Keltia, ennañ sonerien ar Bagad, a son ur wech an amzer war Pont Landerne. Aozañ a ra ivez bep Sul e-pad an hañv dirak an ostaleri festoù-deiz gant sonerien eus ar vro.\nBrudet eo an davarn ivez er vro, ma n’eo ket er bed, a-bezh, a-drugarez d’ar filmig « Bienvenue chez les Bretons » gant Jean Floc'h al Landernevad ha Grandpamini, en deus graet reuz war ar rouedad e 2012 (ouzhpenn ur milion a selladenn war YouTube), a zo bet troet eno. Un taol vrav !\nLec'hienn : www.lekeltiapub.asso22.fr


Assyria (proviñs roman) - Wikipedia\nAssyria (proviñs roman)\nAssyria a voe ur broviñs roman berrbad (116–118).\nAssyria en Impalaeriezh roman, war-dro 120\nSavet e voe gant an impalaer roman Trajan er bloavezh 116, goude trec'h ar Romaned war ar Barted e reter an Impalaeriezh, er pezh a zo deuet da vezañ Irak bremañ. Div broviñs all a voe savet gant Trajan ivez dre eno, Armenia ha Mesopotamia.\nDindan ren an impalaer Hadrian, war-lerc'h Trajan, ez eas kuit ar Romaned eus Assyria. Kendalc'het e voe ganto e-pad pell d'ober gant an anv Assyria, en un doare dispis, evit menegiñ ar vro en norzh da Vezopotamia.\nAdtapet diwar « https://br.wikipedia.org/w/index.php?title=Assyria_(proviñs_roman)&oldid=1631959 »\nKemm diwezhañ d'an 1 Ebr 2015 da 10:50\nKemmoù diwezhañ degaset d'ar bajenn-mañ d'an 1 Ebr 2015, da 10:50.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/137 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/137\nreaz rag-tal, ha Jesus a c’hourc’hemenaz rei boued dezhi. (56) Hag he zad hag he mam a oe souezet meurbed ; mes hen a zifennaz outhe lavaret da zen ar pez a oa c’hoarvezet.\nOVEZA galvet assambles he zaouzec diskibl, Jesus a roaz dezhe galloud hag otorite var an holl drouk-sperejou, hag ar galloud da iac’haad ar c’hlenvejou. (2) Hag e kassaz anezhe da brezeg rouantelez Doue, ha da iac’haad ar re glanv. (3) Hag e lavaraz dezhe : Na gemerit netra evit an hent, na baz, na bissac’h, na bara, nag arc’hant, ha n’ho pezet ket diou wiskamant. (4) Hag en peseurt ti-benag ma c’hantreot, choumit eno bete ma’z eot kuit. (5) Ha piou-benag na recevo ket ac’hanoc’h, pa’z eot kuit euz ho c’hear, hijit ar boultren euz ho treid, evit testeni en ho enep.\n(6) O veza eta partiet, ez ejont euz an eil bourk d’egile, o prezeg an aviel, hag o iac’haad en peb leac’h ar re glanv.\n(7) Herodes an tetrark a glevaz etretant ar vrud euz a gement a rea Jesus ; ha na ouie petra da zonjal, rag lod a lavare e oa resussitet Ian a-douez ar re varo ; (8) ha lod all, e oa en em ziskouezet Elias ; ha darn all, e oa resussitet unan euz ar brofeted koz. (9) Hag e lavare Herodes : Lakeat em euz dibenna Ian ; mes piou eo he-man, divarben pehini e klevan traou ker burzudus ? Hag hen hen doa c’hoant d’hen gwelet.\n(10) Pa oa distro an ebestel, e lavarjont da Jesus kement ho doa great. Hag hen ho c’hemeraz ganthan, hag en em dennaz a-gostez, en eul leac’h dezert, e-kichen eur gear galvet Bethsaïda. (11) Ar bobl, o veza klevet kement-man, az eaz var he lerc’h, ha Jesus ho recevaz, hag a gomzaz dezhe euz a rouantelez Doue, hag e paree ar re ho doa ezom da veza pareet.\n(12) Pa oa an deiz o commans da izellaad, an daouzec a dostaaz outhan, hag e leverjont dezhan : Kas kuit ar bobl-ze, evit ma’z aint er c’heariou ha var ar meziou tro-var-dro, da loja ha da gavoud boued ; rag en eul leac’h dezert emaomp aman.\n(13) Mes hen a lavaraz dezhe : Roit boued dezhe hoc’h-unan. Hag int a respontaz : N’hon euz ken nemed pemp bara ha daou besk ; nemed mond a rafemp da brena boued evit an holl bobl-man ; (14) rag bez’ e\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/137&oldid=125230 »


Enrique de Malaca - Wikipedia\nEnrique de Malaca pe de Molucca, anavezet ivez evel Enrique el Negro (ganet war-dro 1495), a voe jubennour ha sklav Fernão de Magalhães ha moarvat an den kentañ oc'h ober tro ar bed.\nN'ouzer ket pe e oa Enrique genidik eus Sumatra (en Indonesia), eus Malaca (en Malasia) pe eus Cebú (er Filipinez). N'eo ket resisaet gant Antonio Pigafetta, a oa kronikour gant Magallanes. Martezeadennoù all zo bet steuet gant oberourien all diwezhatoc'h. Hervez ar romantour maleziat Harun Aminurashid e oa eus Malasia, hag an anv Panglima Awang a ra anezhañ en e romantoù istorel.\nDizemglev zo ivez da c'houzout hag ober a reas tro ar bed e gwirionez, pa zistroas e 1521 d'ar Filipinez, a-raokl d'ar Spagnol Sebastián Elcano echuién e hini en 1522 en Spagn.\nTapet e voe Enrique en Sumatra en 1511. Ma tegemerer displegadurioù Fernando de Magallanes e tlee bezañ entre 12 ha 18 vloaz. Da neuze edo Magallanes er Molukez en un droiad dindan c'hourc'hemenn Diego Lopez Sequeira hag Alfonso de Albuquerque, evel unan eus trevadennerien bortugalat e toleadoù zo eus Malasia hag Indonezia.\nNotennoù db Pigaffetta en levraoueg skol-veur Yale\nAdtapet diwar « https://br.wikipedia.org/w/index.php?title=Enrique_de_Malaca&oldid=1705596 »\nKemmoù diwezhañ degaset d'ar bajenn-mañ d'an 8 Mez 2016, da 18:39.


Stumm eus an 9 Her 2013 da 19:51\n21 okted ouzhpennet , 7 vloaz zo\nStumm eus an 2 Her 2011 da 18:10 (kemmañ)\nD (HotCatsMulti : + Rummad:Ganedigezhioù 1919)\nStumm eus an 9 Her 2013 da 19:51 (kemmañ) (dizober)\nGanet'''Pêr eEven''' oaa betvoe [[Pêrur Even]]skrivagner ha (''Jilyezhour Ewan''breizhat e anv-pluenn)bet e [[Bro-Oueloù]] e [], e [[Goudelin]],. etre''Jil Ewan Gwengamp'' haa Lanvolonvoe e anv-pluenn. Dont a rae Pêr Even enta eus un tiegezh brezhonegerion gristen diwar ar maez war harzoù ar [[brezhonegva]]. Bez' e oa anezhañ enta ur brezhoneger a -vihanik.\nSkoliet e oa bet e [[kelenndi]] ar Salezidi e [[Koad-an-Hoc'h]], etre [[Kastellaodren]] ha [[Gwengamp]], gant ar [[Salezidi]], a blede eno gant ur skolaj vicherel.\nAlese e oa bet dilennet gant e vistri da genderc'hel gant e studi e neveziadti ar Salezidi e Kadva e [[Normandi]]. O tont alese, echu gantañ e studioù eil derez, e teuas tre e [[Kloerdi]] bras Sant-Brieg. Pêr Even en doa dilezet hent ar [[beleg|velegiezh]] a-benn neuze, un nebeut mizioù goude bezañ deuet tre er c'hloerdi bras, hogen eno emichañs e oa deuet da vezañ ur [[broadelouriezh|broadelour]], evel meur a gloareg all, evel [[Per ar Meur]], [[Armans Ar C'halvez]],[[Maodez Glanndour|Loeiz ar Floc'h]], Marsel [[Klerg]], [[Per Bourdellez]], [[Gwilherm Dubourg]] ha re all yaouankoc'h c'hoazh.▼\n▲Skoliet e oa bet e [[kelenndi]] ar Salezidi e [[Koad-an-Hoc'h]], etre [[Kastellaodren]] ha [[Gwengamp]], gant ar [[Salezidi]], a blede eno gant ur skolaj vicherel. Alese e oa bet dilennet gant e vistri da genderc'hel gant e studi e neveziadti ar Salezidi e Kadva e [[Normandi]]. O tont alese, echu gantañ e studioù eil derez, e teuas tre e [[Kloerdi]] bras Sant-Brieg. Pêr Even en doa dilezet hent ar [[beleg|velegiezh]] a-benn neuze, un nebeut mizioù goude bezañ deuet tre er c'hloerdi bras, hogen eno emichañs e oa deuet da vezañ ur [[broadelouriezh|broadelour]], evel meur a gloareg all, evel [[Per ar Meur]], [[Armans Ar C'halvez]],[[Maodez Glanndour|Loeiz ar Floc'h]], Marsel [[Marsel Klerg]], [[Per Bourdellez]], [[Gwilherm Dubourg]] ha re all yaouankoc'h c'hoazh.\nPleustriñ a rae e [[Gwengamp]] metoù ar vroadelourion, da skouer ar "[[Framm keltiek]]" diazezet gant [[Roparz Hemon]] e-pad ar brezel ; e Gwengamp, dres, e oa bet roet bod da Gendalc'h an aozadur e 1943. D'ar mare-se e oa Loeiz ar Floc'h, [[kure]] er [[parrez|barrez]] hag eno, moarvat, en doa graet Per Even anaoudegezh gant ar skrivagner.\nO tont er-maez eus ar c'hloerdi en doa kavet Per Even fred e studi un [[noter]] e Lannlon en e gorn-bro. Eno, moarvat, en doa bet tro da bleustriñ war ar gwir, pezh a roas an tu dezhañ da gavout ur gourc'hwel en isprefedtiisprefeti Gwengamp, hag a viras c'hwec'h vloaz. Alese e oa deuet da vezañ sekretour-maerdi e ti-kêr Wengamp pa oa Edouard Olivro o kadoriañ ar C'huzul-kêr ; hag eno e peurc'hreas e redad-amaezh, a echuas e dibenn ar bloavezhioù eikont.\nDiaes e vije bet da unan ren ur vuhez eeunoc'h ha plaenoc'h eget a reas ar stourmer brezhon-mañ a renas e vuhez penn-a-benn en e gorn-bro c'henidik o kavout ennañ e zanvez-pried, ma timezas ganti e miz Eost 1948, hag hi brezhonegerez a-vihanik evel he gwaz. Er prantad-hont e oa [[Youenn Olier]] e vignon bras troet d'ur [[boudedeo]] o c'haloupat betek harzoù [[Alamagn]] da c'hounit e vara evel nouspet re all en [[Emsav]].\nE gwirionez ne venne nemet harpañ ar stourmerion o doa sammet warno ar gefredigefridi da ober eus ar brezhoneg ur yezh arnevez (se a lavare e-unan bepred) ha kement-se adal an deroù, e penn kentañ ar bloavezhioù hanter-kant pa ne oa ket anv a [[SADED]] nag a strollad ebet a seurt-se. Aes eo kompren neuze e voe deuet mat dezhañ diouzhtu mennad ar re a grouas an aozadur-kelenn eil-derez dre lizher e 1962, rak kroget en doa seulabred da studiañ ar yezh e Skol-veur Roazhon e-lec'h en doa tizhet an "Diplôme Supérieur d'Etudes Celtiques".\nAdal 1959 e-barzh "Preder" ez embannas eta pennadoù ha studiadennoù diwar-benn [[prederouriezh]], [[bredoniezh]] ha [[jedoniezh]].\nA-ziwar ar bloavezh 1974 avat, adal ma voe roet un tuadur nevez d'ar [[kelaouenn|gelaouenn]] ''[[Imbourc'h]]'', deuet da vezañ kristen, e kemeras perzh an den en emvodoù [[Kristenion Breizh]] hag e vennas Pêr Even fiziout e [[Youenn Olier]] e skridoù da embann betek dibenn e vuhez, e 2003.\nDindan e anv-pluenn '''Jil Ewan''' en deus sinet Pêr Even an darn vrasañ eus e oberennoù.\nAdtapet diwar « https://br.wikipedia.org/wiki/Dibar:MobileDiff/1530226 »


Les Recettes - Soubenn pechez-prun get Crémant ag ar Liger hag he miñsadenn sivi - Trop Mad : le restaurant Le Jardin Gourmand et la cuisine de Nathalie Beauvais.\nget Crémant ag ar Liger hag he miñsadenn sivi\nN’eo gwall rannvroel an dibenn-pred-mañ… met echuiñ e bred e-kreiz an hañv get un tamm gwastell mod Breizh, un tamm farz pe un tamm kouign-amann n’eo ket atav ken anat, dreist-holl m’emañ troet ho programm vakañsoù àr-zu ur gador-hir pe ur serviedenn-traezhenn !\naoziñ 40 min\npoazhiñ 30 min\nkoust € € € €\nEvit 6 den :\n1 kg pech-prun (azv ha kuit a louzoù mard eo posupl)\n125 g sukr\n12,5 cl dour\n20 cl crémant ag ar Liger\n1 vazhig kanell\n5 cl likor-pech\n1 voutellad bent\n500 g sivi\nAlejiñ ar soubenn : gwaskañ ar sitroñs ha gouarniñ ar chug anezhoñ. Gwalc’hiñ ar pech-prun, o zroc’hiñ e stumm diñsoù bras (hep o dibluskiñ) ha skarzhiñ an eskern-pech-prun. E-barzh ur gaoter vras, skuilhiñ an dour, ar sukr, ar c’hremant, ar ganell, an tach-jenofl, chug ar sitroñsenn hag ar pech prun troc’het a-dammoù. Lakaat da boazhiñ get ur golo betek ma virvay ha lezel da boazhiñ, get birvilh skañv, hanter-c’holoet betek ma vo teuz ar pech prun (tro 20 munutenn). Tenniñ ag an tan. Skuilhiñ ar soubenn a-barzh ur bezel d’ober yod enni ha tenniñ ar vazhig kanell hag an tach-jenofl. Mesketat ar soubenn get ur mesketer-spluj-tredan. Oc’hpenniñ an dienn-pech hag ur skourrig bent (o soñjal en doare d’e lemel digudenn ag ar soubenn). Leuskel ar bent da c’hlec’hiiñ e-pad 10 mun hag he skarzhiñ àr-lerc’h. Mirout en ul lec’h fresk.\nAoziñ ar sivi : gwalc’hiñ, dizouriñ, didokiñ ha miñsat pep sivienn e div pe deir chantelenn.\nKinkliñ : ranniñ ar soubenn e-barzh koupennoù. Strewiñ ar sivi àr ar soubenn ha poultrenniñ razh get sukr-erc’h. Kinkliñ get delioù bent brav. Da zebriñ yen-mat.\nMenozioù Nathalie : tu a zo eskemm ar pech prun get pech pe get nektarin. Koulskoude e kinnigan deoc’h dibluskiñ ar pech, e kemm get ar pech prun hag an nektarin, peogwir e vez alies un tammig tev plusk ar pech. Deoc’h da welet e-keñver ar frouezh a zo ganeoc’h ! Tu ‘zo eskemm ar sivi get flambouez, mat-tre eo ivez ! Hag erfin, m’ho peus c’hoant da lakaat ur maen gwenn pe d’ober cheuroc’h e kinnigan deoc’h lakaat champagne e-plas ar c’hremant… Trop Mad eo !\nGwin Arnaud : ur gwin bervus a zegaso ar c’hempouez get e soutilded, e frouezhded hag e glogor freskaüs… ur c’hremant ag al Liger, ar memes hini hag a zo bet distoufet genoc’h evit aoziñ ho tibenn-pred, eo evel-just an dimeziñ Trop Mad !!! Evit ar re lichous, ur gwin pech pe ur gwin-dous …eus ar Liger, evel-just ! ….hag evit ar re bitaod, e vo… « Champagne evit razh an dud !!! »


Pelec'h e oa proviñs roman Pannonia\nPannonia inferior ha Pannonia superior\nPannonia a oa ur broviñs roman e-kreiz Europa, el lec'h m'en em astenn bremañ Hungaria ha tammoù eus Aostria, Slovenia, Kroatia, Serbia... Lec'hiet e oa er gornaoueg hag er c'hreisteiz d'ar stêr Danav, etre Noricum, Dalmatia ha Moesia. Carnuntum e oa ar gêr bennañ.\nWar harzoù an Impalaeriezh roman e oa Pannonia hag eno e veze difennet bevennoù an impalaeriezh eta, war ar stêr Danav, gant daou greñvlec'h dreist-holl : Aelia Mursia (Osijek) hag Aquincum (Óbuda), savet gant Hadrian.\nRannet e voe e div lodenn gant an impalaer Trajan : Pannonia Inferior er gevred ha Pannonia Superior er gwalarn. Diwezhatoc'h, dindan ren Diocletianus e voe rannet e peder lodenn : Pannonia Prima er gwalarn, Pannonia Valeria er biz, Pannonia Savia er mervent, ha Pannonia Secunda er gevred.\nAdtapet diwar « https://br.wikipedia.org/w/index.php?title=Pannonia&oldid=1710110 »\nKemmoù diwezhañ degaset d'ar bajenn-mañ d'an 19 Gou 2016, da 16:01.


Journal de Renaud Camus, mercredi 18 décembre 2019\ncréée le jeudi 19 décembre 2019, 2 h 01\nmodifiée le jeudi 19 décembre 2019, 2 h 05Plieux, mercredi 18 décembre 2019, minuit. Lors du débat au “Cercle de Flore”, le mois dernier, un très brillant intervenant nommé je ~~~~~~ ~~~~~~~ ~~~ ~~~~~~~~, ~~’~~~~~~ ~~~~ ~~~~~~~~~~~ ~~~~~-~~~~, ~~~~~~~~~~~, ~~~~~~ ~~’~~~~~~ ~~~~~~~~~ ~~~~~~~~~~ ~~~~~~~, qu’il aurait dû ~~~~~~~~ ~~ ~~~~~~~~~~~~~ ~~~ ~~~~~~~~~~ ~~~~~~~, ~~~ ~~~~~~~~ ~~~~~~, ~~~ ~~~~~~~~~~ ~~~~~~~~~~~~~~~~ ~~~ ~~~~~~~~ ~~~~~~ ~~’~~~~~~~~ ~~~~~~~~~~~~~~~~~~~ ~~~~~ ~~~ ~~~ ~~~~~~~~~~~~ ~~~~~~~, ~~~ ~~~ ~~~~~~~~~~~~~~ ~~~~~~~~~~~~~. ~~~~~ j’ai bien peur ~~~~ ~~~~~~ ~~~~~~ ~~~ ~~’~~~~~~~, ~~~~~ ~~~~ ~~~~~~~~ ~~~~~~~. ~~~~~~~~~~~~~ ~~ ~~~~~ ~~~~~~~~~~~~~~ ~~~~~~~ ~~~ ~~’~~~~~~~~ ~~~~~ ~~~~~~ ~~~~~. ~~~ ~~’~~ ~~~~~ ~~~~~~~~. ~~~~~-~~~~~ ~~~~~~~ ~~~~~-~~~~~ ~~~~~~ entre lui et ~~~~~~~, ~~~~ ~~~ ~~’~~~ ~~~~~~~~~ ~~~~~~~~ ~~~~~~~~~~~ ~~~~~ ~~~~, ~~~~~~~~~~~~~~~ (~~~ ~~’~~~ ~~~~~~~~~~~~~ ~~~ ~~~~~~~~). ~~~~~-~~~~~ ~~~~~~~, ~~~~~ ~~~~~~~~, ~~~~~~~~~ ~~~~~ ~~~’~~~~~~~, ~~~~~~~~~ ~~~ ~~~~~~~~~ ~~~~ ~~~ fond, implique-t-il un ~~~~~~~ ~~~~~~ ~~~ ~~~ ~~~~~ ~~~~~ ~~~ ~~~~~ ~~~~~~~ ~~~~~~~~~~~~~ ~~’~~~~ ~~~~ ~~~~~. ~~~ ~~~ ~~~~~ ~~~~ ~~~~~~~~~~ ~~ ~~~~ ~~~~~~~ ~~~~~~ ~~~~~~~-~~~, ~~~~~~~~~~~~~~~ ~~~~~~~~ ~~~ ~~~~ “nazisme petit-bras” (qui ~~’~~ ~~~~~~~ ~~~~ ~~~~~~~~~ ~~ ~~~~~, ~~~ ~~ ~~ ~~~~~~ semaines) :\n« ~~’~~~~~~~~~~~~ ~~~~ ~~~ ~~~~~~~~~ ~~~ ~~~ ~~~~~~~~~~ ~~~ ~~~~~~~~ ~~~~~~~~~~ ~~~~ ~~~ ~~~~~~~~~ ~~~ ~~~~~~~~~-~~~~~~~~~~~ ~~’~~~~ pas été les ~~~~~ ~~~~~~~~~ ~~~~~~~, ~~~~~~~, ~~~~~~ ~~~~ ~~~~~~~ ~~~~~~~~~~~~~ ~~~~ ~~~~ ~~~ ~~~~~ ~~ ~~’~~~~~~~, ~~~~~~~~~~~~~~ ~~~ ~~~~~ ~~~~~~~~~~~~ » (“~~’~~~~~~~~~~~~~ ~~~ ~~~~~~~~~~~~”, ~~~~~, ~~~ L’Obsolescence ~~~ l’homme, t. II, p. ~~~~).\nPour ~~~ ~~~~ ~~~~ ~~~ ~~~ ~~~~~~~~~, ~~~~~ ~~~~ ~~’~~~~~~ ~~~~ ~~~~~~~-~~~, ~~ ~~~~~~ ~~~’~~~ ~~~ ~~’~~~~~~~ ~~’~~~~ ~~~~~~~~~ ~~~~~~ ~~~~~~~~~~~, ~~’~~~~ ~~~~~~~~~ ~~~~~ ~~~~~~~~~, ~~~~~ que l’autre parce ~~~’~~~~~ ~~~~~~~ ~~~~~~~~~~, ~~~~~~~~~~~ ~~ ~~~~ ~~~~~~~~~ ~~~~~ — ~~~~ ~~~~~~~~~ ~~~~~ ~~~~~~~~~~~. ~~~~~ ~~~~~ ~~~ ~~~~ ~~~~ ~~~ ~~~ ~~~~~~~~~~ ~~~ ~~~~~~~~, ~~~ ~~~~~~~~~ ~~~~~~~~~~~~ ~~ ce que dit ~~~ ~~~~~~~~ ~~~~~~~, ~~~ ~~~’~~~ ~~~~~~~~~~ ~~~~~ ~~~~~~~~~~~ ~~ ~~~ ~~~~~ ~~~~~~~~~, ~~~’~~~ ~~~ ~~~~~ ~~~~~~ longuement :\n« ~~~~~ ~~~’~~~ ~~~~~~~~ ~~~~~~~~~~~~ ~~~~~~~~ ~~~ ~~~~~~~~ ~~~~~~ ~~~~~~~ ~~~ veut faire violence ~~ ~~~~~~~~~~~ ~~~~-~~~~~ ~~ ~~~ ~~~~~~~~~~ ~~~ ~~~~~~~~ ~~~ ~~ ~~~~ ~~~~~~~~~~~~, ~~~ ~~~~~~~~~ ~~ ~~~~~~~~~ ~~~~~~~ ~~ ~~~ ~~~~~~~~ ~~~ ~~~~~~~~ ~~~ ~~~~~~~~~~~~~. ~~~ ~~~ ~~~~~ en grinçant des ~~~~~~, ~~~~~ ~~~ ~~~ ~~~~~ ~~~~~ ~~~ ~~~~~. ~~~~~ ~~~~~ ~~~~~~ ~~~ ~~~ ~~~~~~~~ ~~~ ~~~~~~~~ ~~~~~ ~~’~~~~~~ ~~ ~~~~~~ ~~~’~~~ ~~~~~~~~ ~~~~~~ ~~~~ ~~~ ~~~~~~~~ ~~’~~~~~~~~~~ de son propre ~~~~~~~~~~~~~~~, ~~’~~~~-~~-~~~~~ ~~’~~~~~~~~~ ~~~~~~~~~~~~~~ ~~~~~ ~~~~ ~~~~~-~~~~~~~~~~~~~~~ ~~~~~~~ ~~~~ ~~~~~~~ ~~~~~~~~~~~~~ ~~~’~~~ ~~~~~ ~~~~~~~. ~~~ ~~~~~~~~~-~~~~~~~~~~~ ~~’~~ ~~~~~~~ ~~~~~. ~~~~~ ~~~~ ~~~~~~~~~~ ~~~~~~~ ~~~ ~~~~~~. ~~~~ ~~~~~~ de l’époque aurait ~~~ ~~~~~ : “Soyez ~~~~~~~~~ ~~~ ~~~ ~~~~~ ~~~~~ ~~~~ personnes !” ~~~ ~~~’~~~ ~~~~~~~~~, ~~’~~~~~~ ~~~ ~~~~~~~~~~, ~~~ ~~~~~~~~ ~~~ ~~~ personne.\n« ~~’~~~~ ~~~~~~ ~~~~~~~~~ ~~~ ~~~ ~~~~~ plus être question ~~~~~~~~’~~~~. ~~~ ~~~~ ~~~~ ~~~~~~~~ ~~~~~ ~~~~~~~. ~~~~~-~~~~~ ~~~~ ~~~~~~ ~~~~ ~~’~~~~~~~~~~ ~~~ ~~~ ~~~~~~~~~ ~~~~~~~ ~~~~~~~~~ (~~~ “~~ ~~~~~~~~” ~~~~~~~~~), ~~~~~ ~~ ~~’~~~~~~~~ ~~~~~~ ~~~~, ~~ “notre degré parfait ~~~ ~~~~~~~~~~~”, ~~~ ~~ ~~~~~ ~~~~~~~~~~ ~~~ ~~~~~~~~~~~~~ : ~~~~~~ ~~~~ ~~~ ~~~~~~~~~ ~~~ la ~~~~-~~~~~~~~~~ ~~~ ~~~ ~~~~~~~~~ ~~~~~ ~~~~~ ~~~~~ ~~~~~~~~~ ~~~~~~ ~~~ fait ~~~~~~~~~ [en français dans le texte]. ~~~~~ ~~~~ ~~~~~~~~~~~, ~~~ ~~~~ ~~~~~ ~~~~~~~~~~~~~ (~~~~~ ~~~~~~~~~~~~~~~) ~~~ ~~~~~~~ ~~’~~~~~~~~~~~ ~~~~~~~~~~. ~~~~~~ ~~~~~~~~~ ~~~~ ~~~~~~~~~~~~~~ ~~~ ~~~~ ~~~~~~~~~~~~~~ ~~~~~ ~~~~~~~~~. ~~~~~~ ~~~~~~~~~ ~~~~~-~~~ ~~’~~~~ plus besoin d’être ~~~~~~~~ ~~~ ~~~~~~~ ~~~ ~~~~~ ~~~~ ~~~~~~~~~~~~~~ ~~~ ~~~ ~~~~~ ~~~’~~~~~~~~~~~~~~. ~~~ ~~~~~, ~~~~~~~~ ~~~~~~~~~ ~~’~~~~~~~ ~~~~~, ~~’~~~~~~ ~~~ ~~~~~~~~ ~~~~~~ ~~’~~~~~~~~ ~~~ ~~~ ~~~~~~~ ~~~~~ ~~~~~~~~~. On ne tire ~~~~ ~~~~ ~~~~ cadavres.\n« ~~~ ~~~ ~~~~ ~~~~~~~~~~~~~~ ~~~ ~~~~~ ~~~~~ ~~~~~~~~~~~~ ~~~ ~~~~~ ~~~~ ~~~~~~~~~~~~~~ ~~~ ~~~~ ~~~~~~~~~~~~~~ ~~~ ~~~~~ ~~~’~~~~~~~~~~~~~~, ~~~~~ ~~’~~~~~~~~~~~ ~~~’~~~ ~~’~~ ~~ pas (plus) de ~~~~~~~~~~~~~~ ~~~ ~~’~~~~~~~~~~~~~~ : ~~’~~~~-~~-~~~~~ l’illusion ~~~ ~~~ liberté. ~~~~~~ ~~~~~~~~~ ~~~~ ~~~ ~~~~~~~ ~~~~~~~ ~~~ ~~~~~ ~~~~ ~~~~~ ~~~~~~~~~~~ ~~~~ ~~~ ~~~~~~~~~~~ ~~~ ~~~ ~~~~~~~~~ ~~~~-~~~~~~~~. ~~~ on ne peut ~~~~ ~~~~~ ~~~’~~~~ ~~~~~~~~~ ~~~~~~~ ~~~~~~ ~~~~~~~. ~~~ ~~~~~, la ~~~~~~~~~~ ~~~ ~~~~~~~~ ~~~ ~~~ ~~~~~~~~~ ~~~ ~~~~~ ~~~~~ ~~~ ~~~~~ ~~~~~ ~~’~~~~~~~~~~ ~~~ ~~~ ~~~~~~~~ ~~~ la personne ; et ~~~ ~~~~~~~~~~~~ ~~~ ~~~ ~~~~~~~~ ~~’~~~~~~~~~~ ~~~ ~~~~~~~~ ~~~ ~~~~~~ ~~~ ~~~~ ~~~ ~~~ liberté. »\nvoir l’entrée du mercredi 18 décembre 2019 et ses 3 images dans Le Jour ni l’Heure


berroc'h - Wikeriadur\nDiwar an anv-gwan berr hag an dibenn-ger -oc'h.\nDerez-uheloc'h an anv-gwan berr\nDaou hent a gas diouz Kermoal da Gerdrizek : an hent bras ez eus kalz a dro gantan, e-lec'h ar wenojenn eün-tenn a droc'h kalz berroc'h, nemet ma tremen dre lanneg « Toull ar C'horrig ». — (Ivon Krog, Eur Zac'had Marvailhou, Buhez Breiz, Kemper, 1924, p. 152.)\nBerroh e vez kavet an amzer. — (Jules Gros, Le trésor du breton parlé Première Partie, 1966, p. 71.)\nBerroc'h eget :\nHa da c'housperoù ma 'n divije mall ar maer da vont da ober ur barti domino, pe un abadenn c'hoari-voulloù, e vije barnet ar person, pe 'vije kontant pe ne vije ket, da ganañ un tamm Laudate, rak berroc'h eo eget an Exitu Israel... — (Lan Inizan, Emgann Kergidu 1, Brest, 1877, eil emb. Al Liamm 1977, p. 14.)\nAr brinsez a oa koantik-koant, nemet eun tammig bihan berroc'h he gar dehou eget an hini all. — (Ivon Krog, Eur Zac'had Marvailhou, Buhez Breiz, Kemper, 1924, p. 86.)\nBerroc'h evit :\nBerroc'h-berr : muioc'h-mui berr\nBerroc'h-berr e teued da vezañ gant an traouachoù-se dre ma pade ar brezel. — (Abeozen, Pirc'hirin Kala-Goañv, Al Liamm, eil emb. 1986, p. 138.)\nBerroc'h-berrañ : muioc'h-mui berr\n— [...]. Me a ia da ober berroc'h tro, ha kalz didrousoc'h ; [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 160.)\nBerroc'h korf en deus hemañ. — (Jules Gros, Le trésor du breton parlé Troisième Partie, 1974, p. 242.)\nKavout berroc'h an amzer :\n— Penaos tremen an noz amañ ? Mar karet e c'hoarifomp d'an diñsoù, da c'hortoz an deiz da dont ? Berroc'h e kavfomp an amzer. — (Fañch an Uhel, Kontadennoù ar Bobl/1, Al Liamm, 1984, p. 65.)\nBerroc'h e vez an teod pa vezer war al lec'h. — (?, p. ?.)\ngalleg : plus court(e)(s) (fr) (que)\nAdtapet diwar « https://br.wiktionary.org/w/index.php?title=berroc%27h&oldid=315609 »\nKemmoù diwezhañ degaset d'ar bajenn-mañ d'an 26 Mae 2021, da 11:40.


Martini Racing a zo an anv dindan anezhañ o deus redet un nebeut skipailhoù e redadegoù kirri, sponsoret gant Martini & Rossi, adalek 1968. Livet e vez ar c'hirri gant bandennoù glas teñval, glas sklaer ha ruz Martini, war kirri gwenn, glas pe ruz.\nAr Porche Martini 908 e 1978\nKrog eo Martini da sponsoriñ skipailhoù redadegoù kirri e 1968 gant Alfa Romeo en Andur, met en doare-se da redek eo anavezet kalz gant e gevelerezh gant Porsche, oc'h aozañ ar skipailh Martini Porsche e-pas ar bloavezhioù 1970. Sponsoret en deus ivez Lancia a-raok ma ne yafent d'ar ralli kentoc'h, e bloavezhioù 1980.\nKrog eo Martinia da sponsoriñ ar skipailh italian Tecno e 1972. Siwazh ne oa ket kevezus ar c'harr ha dilezet en deus Martini ar F1 e fin 1973 hep disoc'h pennañ.\nAr Brabham BT42 en deus redet e 1975\nDeuet eo en-dro e 1975 gant un emglav gant Brabham, renet gant Bernie Ecclestone, deuet da gemer an anav Martini Racing, gant ur c'harr gwenn mui bandennoù Martini da gentañ. E 1976 ha 1977, gant donedigezh keflusker Alfa Romeo eo bet erlec'hiet ar gwenn gant al liv ruz.\nE 1979 e ya Martini da sponsoriñ Team Lotus, ar skipailh kampion, met n'eo ket ken kevezus ar c'harr nag e vlenier Mario Andretti ha dilezel a ra Martini ar Formulenn 1 e fin ar bloaz. Ober a ra un distroig e 2006, o vezañ sponsor bihan Ferrari betek 2008.\nE 2014 e tiskleri Martini ha Williams un emglev evit bezañ pennsponsor ar skipailh evit meur a vloaz. Gwenn eo ar c'harr gant bandennoù Martini warnañ. Kemer a ra ar skipailh an anv Williams Martini Racing.\nE rallioù en deus sponsoret Martini Porsche, Lancia ha M-Sport.\nAdtapet diwar « https://br.wikipedia.org/w/index.php?title=Martini_Racing&oldid=1558847 »\nDernière modification le 7 Meu 2014, à 15:28\nKemmoù diwezhañ degaset d'ar bajenn-mañ d'an 7 Meu 2014, da 15:28.


Yezhoù sepikek-ramouek - Wikipedia\nUr familh yezh vartezeus\nYezhoù Leonard Schultze\nAr yezhoù sepikek-ramouek a zo ur familh-yezhoù martezeus a liamm ar Yezhoù gapounek, ar Yezhoù Leonard Schultze, ar Yezhoù norek-pondoek, ar Yezhoù ramouek hag ar Yezhoù sepikek.\nUr c'hantvad a yezhoù a endalc'h ar yezhoù Sepikek-ramouek lec'hiet e diaz ar Sepik hag ar Ramou e Papoua Ginea-Nevez. Gant 200 000 a dud hepken ez int komzet. Fonologiezhioù eeun o-deus ar peurliesañ gant nebeut a gensonennoù ha vogalennoù ha tonenn ebet.\nAr familh n'eo ket degemeret gant an holl. Hervez ar yezhonour Malcolm Ross ne vefe ket talvoudek, daoust ma tegemer tout hec'h izili estreget Youateg a laka er-maez eus ar Yezhoù ramouek. E lec'h ar familh sepikek-ramouek e kinnig ur familh Ramouek-sepikek izel a endalc'hfe ar Yezhoù Leonard Schultze hag ar Yezhoù sepikek.\nDisrannadurioù[kemmañ | kemmañ ar vammenn]\nSetu penaos e vez isrannet ar yezhoù sepikek-ramouek peurliesañ:\nYezhoù ramouek rik\nYezhoù grasek rik\nYezhoù sepikek uhel\nYezhoù Yellow River\nYezhoù sepikek ar c'hreiz\nYezhoù sepikek ar menezioù\nAdtapet diwar « https://br.wikipedia.org/w/index.php?title=Yezhoù_sepikek-ramouek&oldid=1835364 »\nKemmoù diwezhañ degaset d'ar bajenn-mañ d'an 3 Mae 2019, da 19:19.


Emgann ar Berezina - Wikipedia\nEmgann ar Berezina\nNapoleon o treuziñ ar Berezina – J. Suchodolski, 1866 – Mirdi broadel Poznań\nEmgann ar Berezina a oa bet stourmet etre ar 26 hag an 29 a viz Du 1812, etre nerzhioù lu Napoleon, a oa o kilañ goude aloubadeg Rusia hag a oa o klask treuziñ ar stêr Berezina (nepell diouzh Borisov, e Belarus), hag armeoù rusian renet gant Mikhail Kutuzov, Peter Wittgenstein hag an amiral Pavel Chichagov.\nNe voe trec'her anat ebet e fin an emgann. Ar C'hallaoued o devoa kollet kalz soudarded ha dafar met a oa deuet a-benn da dreuziñ ar stêr memes tra hep bezañ stanket. An droienn "Bérézina" a vez implijet abaoe e galleg evit ober meneg eus un taol fall.\nAdtapet diwar « https://br.wikipedia.org/w/index.php?title=Emgann_ar_Berezina&oldid=1837895 »\nKemmoù diwezhañ degaset d'ar bajenn-mañ d'an 6 Mez 2019, da 10:49.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/16 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/16\nSANT VAZE, V.\nrag int a vezo rassaziet. (7) Eürus ar re drugarezus ; rag int a gavo trugarez. (8) Eürus ar re bur a galon ; rag int a velo Doue. (9) Eürus an dud a beoc’h ; rag int a vezo galvet bugale Doue. (10) Eürus ar re a zo persecutet abalamour d’ar justis ; rag rouantelez an envou a zo dezhe. (11) Eürus e vefet pa zeui an dud da ober rebechou deoc’h, d’ho persecuti, ha da lavaret e-gaou pep seurt droug a-enep deoc’h, abalamour d’in ; (12) en em laouenait ha tridit gant ar joa, rag ho recompans a vezo braz en envou ; rag evel-se eo ho deuz persecutet ar brofeted a zo bet araog deoc’h.\n(13) C’houi eo holen an douar ; mes mar koll an holen he vlaz, gant petra e vezo hen sallet ? N’eo mui mad da netra, nemed da veza taolet er meaz, ha da veza mac’het gant treid an dud. (14) C’houi a zo sclerijen ar bed : eur gear diazezet var eur menez na hell ket beza kuzet ; (15) ha ne alumer ket eur c’houlaouen evit he lakaad dindan eur boezel, mes var eur c’hantoleur, hag e ro sclerijen d’ar re holl a zo en ti. (16) Ra sclerio evel-se ho sclerijen dirag an dud, evit ma velint ho mad-oberou, ha ma c’hlorifiint ho Tad pehini a zo en envou.\n(17) Na zonjit ket e ven deuet evit diskar al lezen pe ar brofeted ; n’oun ket deuet evit diskar, mes evit accomplissa. (18) Rag e gwirionez hen lavaran deoc’h, bete ma vezo tremenet an env hag an douar, na dremeno euz al lezen eur iota hep-ken pe eur poentic euz a eul lizeren, ken na vezo accomplisset holl. (19) Piou-benag eta a doro unan euz ar bihana euz ar gourc’hemenou-man, hag a gelenno evel-se d’an dud, a vezo galvet ar bihana en rouantelez an envou ; mes piou-benag ho grai hag ho desko d’ar re all, hennes a vezo galvet braz en rouantelez an envou. (20) Rag me a lavar deoc’h : Ma n’ez a ket ho chustis dreist hini ar Scribed hag ar Farizianed, na antreot ket en rouantelez an envou.\n(21) Klevet hoc’h euz eo bet lavaret d’ar re goz : Na lazi ket ; ha piou-benag a lazo a vezo punissabl dre ar barnerien. (22) Hogen me a lavar deoc’h penaos piou-benag en em laka en coler ouz he vreur, hep caoz, a vezo punissabl dre an tribunal ; ha piou-benag a lavaro d’he vreur : Raka (den neant), a vezo punissabl dre ar c’honseil ; hag an hini a lavaro dezhan : Diot, a vezo punissabl dre dân an ifern. (23) Rag-se mar digassez da\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/16&oldid=125255 »\nKemmoù diwezhañ degaset d'ar bajenn-mañ d'an 9 Eos 2018, da 11:12.


Evit ar skol, skolaj, lise - Daoulagad Breizh brezhoneg\nAN DROIAD EVIT AR SKOLIOÙ HAG AR SKOLAJOÙ\nGant ar gevredigezh Daoulagad Breizh e vez kenurzhiet, dibaoe 2003, un Droiad tresadennoù-bev advouezhiet e brezhoneg gant Dizale, gant sikour Kuzul Rannvro Breizh ha Kuzul departamant Penn-ar-Bed. Kinniget e vez an Droiad d'ar skolioù ha skolajoù divyezhek prevez (Dihun), publik (Divyezh) ha Diwan. Kenlabouret e vez gant kevredigezhioù lec’hel (emglevioù bro, tier ar vro, tier an holl...).\nTEULFILMOÙ ER SKOLAJOÙ\nEVIT AR SKOLAJOÙ HAG AL LISEOÙ\nDaoulagad Breizh ha Canal Ti Zef a ginnig un abadenn diellfennañ da heul skignadenn ar film.\nE 2013-2014 eo bet Daoulagad Breizh o labourat asambles gant lise Diwan Karaez, evit sikour an eilveidi da sevel filmoù-berr faltazi. Lakaet hon eus tud a-vicher da zont da labourat ganto ha kas ho raktres war-raok. Gouzout hiroc'h\nMemes doare raktres a oa bet savet gant Skolaj Diwan Kemper e 2012-2013. Gouzout hiroc'h\nGant ar gevredigezh Canal Ti Zef e vez kinniget atalieroù e brezhoneg war ar sevel filmoù e brezhoneg (filmoù-bevaat, faltazi pe teul-filmoù).\nAn Erminigoù 'zo ur c'henstrivadeg filmoù-berr aozet etre an holl skolajoù ha lise Diwan.\nBep bloaz e vez kinniget un tem da sevel ur film 5 munutenn d'ar muiañ e stumm .AVI pe .MPEG da reiñ war un DVD d'an hini e-karg e pep skolaj/lise.\nE Karaez, gant tud a vicher ha skolajidi (ur skolajiad eus pep skolaj) e vez roet ar prizioù da heul :\nErminig ar son / sonerezh\nErminig ar brezhoneg\nErminig ar gwiskamantoù\nErminig an aktourien\nAn Erminig Aour


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/19 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/19\nSANT VAZE, VI.\n(9) C’houi eta pedit evel-hen : Hon Tad pehini a zo en envou, da hano bezet santifiet ; (10) deuet da rouantelez ; da volontez bezet great var an douar evel en env ; (11) ro deomp hirio hor bara pemdeziec ; (12) pardon deomp hon pec’hejou, evel ma pardonomp ive d’ar re ho deuz hon offanset ; (13) ha n’hon lez ket da gweza en dentation ; mes delivr ac’hanomp diouz an droug. Rag d’id eo ar rouantelez, ar galloud, hag ar gloar da viken. Amen !\n(14) Rag mar pardonit d’an dud ho offansou, (15) ho Tad celestiel a bardono ive deoc’h. Mes mar na bardonit ket d’an dud ho offansou, ho Tad na bardono ket ken neubeut deoc’h hoc’h offansou.\n(16) Ha c’hoas pa iunit, na rit ket eur min trist, evel an hipocrited ; rag kemer a reont eur visach strujet fall, evit diskouez d’an dud e iunont. E gwirionez hen lavaran deoc’h, receo a reont ho recompans. (17) Mes te, pa iunez, eol da ben ha gwalc’h da visach ; (18) evit na vezo ket gwelet gant an dud emoud o iun, mes gant da Dad hep-ken pehini a zo el lec’h secret ; ha da Dad pehini a vel er secret, hen rento d’id dirag an holl,\n(19) Na zastumit ket a denzoriou evidoc’h var an douar, e pe leac’h e vez kollet pep tra gant ar prenved hag ar merkl, hag e pe leac’h e teu al laeron da doulla, hag e laeront ; (20) mes dastumit tenzoriou evidoc’h en env, e pe leac’h na vez kollet netra, na gant ar prenved, na gant ar merkl, hag e pe leac’h ne doul ket al laeron, ha ne laeront ket ; (21) rag el leac’h ma eman da denzor, eno e vezo ive da galon.\n(22) Sclerijen ar c’horf eo al lagad : rag-se mar d’eo sclear da lagad, da holl gorf a vezo sclerijennet ; (23) mes mar d’eo fall da lagad, da holl gorf a vezo teval. Mar d’eo eta tevalijen ar sclerijen a zo enoud, peger braz an devalijen-ze !\n(24) Den e-bed na hell servicha daou vestr ; rag, kasaad a rai unan, hag e karo egile ; pe en em attacho ouz unan, hag e tisprijo egile. Na hellit ket servicha Doue ha Mammon. (25) Abalamour da ze hen lavaran deoc’h : Na vezit ket en sourci evit ho puez, petra a zebrot, ha petra a evot ; nag evit ho corf, petra a wiskot. Ha n’ed eo ket ar vuez muioc’h eged ar boued, hag ar c’horf muioc’h eged an dillad ? (26) Sellit ouz lapoused an env ; rag ne hadont ket, ne vedont ket, ha ne zastumont ket er c’hreunielou,\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/19&oldid=125291 »


Franz Kafka, war-dro 1917\nromantoù, danevelloù, deizlevr\n3 a viz Gouere 1883\n3 a viz Mezheven 1924\ne Kierling (Klosterneuburg), Aostria\nBez Kafka, Kevrenn 21, Bered yuzev nevez (Nový židovský hřbitov), Praha.\nFranz Kafka a zo bet ganet d'an 3 a viz Gouere 1883 e Praha, Aostria-Hungaria, ha marvet d'an 3 a viz Mezheven 1924 e Kierling (Klosterneuburg), Aostria.\nSkrivagnour aostrian-tchekoslovak ha c'hoarier echedoù amatour.\nMa 'z eo brudet Franz Kafka a-drugarez da zaou romant : Der Prozeß (Ar Prosez) ha Das Schloß (Ar C'hastell) ha d’un danevell, Die Verwandlung (An Treuzstummadur) he zitl, e ranker lavarout ez eo kalz ledanoc’h e oberenn. Unan eus he ferzhioù pennañ eo an aergelc’h a denn d’ar gwallhuñvreoù, ha d’ur gevredigezh beuzet dindan ar bureverezh hag a wask an dud. Hervez Hendrik Marsman eo an aergelc’h-se un “ergorelezh iskis-tre.” Alies e lavarer ez eo oberenn Kafka un arouez eus plas mab-den en hon amzer. Re all a soñj dezho n’eo ket un taol-arnod, ur stourm enep “nerzhioù uhelañ”, a-benn adreiñ d’an den ar frankiz da zibab evitañ e-unan.\n4 Skrivañ, ur vicher\n5 Diwar-benn e oberenn\n6 Dorn ar skrivagner\n7 Oberennoù pennañ\nFranz Kafka a zo bet ganet e Praha. E dad-kozh, Jacob Kafka a zeue eus ur gêr vihan anvet Osek. En em staliañ a reas e Praha hag eno e tigoras ur stal. Mab Hermann Kafka (1852-1931) ha Julie Kafka, bet ganet Löwy (1856-1934), eo Franz Kafka. Daou vreur en deus bet, Georg ha Heinrich, an daou anezho bet marvet pa oant bugel (e 1885 hag e 1887), ha teir c’hoar : Gabrielle (Elli) (1889-1941), Valerie (Valli) (1890-1942) hag Ottilie (Ottla) (1892-1943). E-pad an Eil Brezel-bed e voe kaset an teir anezho da c’hetto Łódź, ha mervel a rejont ennañ pe en ur c’hamp-kreizennañ. E-unan e voe Franz e-pad e vugaleaj. E yezh-vamm a voe an alamaneg.\nYuzev e oa familh Kafka. Gant Kafka e vez taolennet e dad (diaes e voe an darempredoù kenetrezo) evel ur fougaser hag un den mestronius. Memes ma ne oa ket gwall zon an darempred gant e vamm, e seblant Kafka bezañ bet dedennetoc’h gant he familh dezhi, brudet evit bezañ desket, er c’hontrol da hini e dad.\nEtre 1889 ha 1893 ez eas Kafka da skol kentañ-derez Fleischmarket (« Marc’had ar c’hig », hiziv an deiz straed Másna) e Praha. A-fed deskadurezh yuzev e lidas e vBar Mitsva pa voe 13 vloaz, hag e kemeras perzh peder gwech ar bloaz el lidoù er sinagogenn. Goude ar skol kentañ-derez ez eas d’ar skolaj stad alamanek e Praha (Altstädter Deutsches Gymnasium). Echuiñ a reas gant e zeskadurezh e 1901. Buan-tre e voe dedennet gant al lennegezh (aet eo diwar wel e skridoù kentañ, chañsoù zo e vefent bet distrujet gantañ) ha gant ar sokialouriezh. E vignoned a voe d’ar mare-se Rudolf Illowy, Hugo Bergmann, Ewald Felix Pribram hag Oskar Pollak. E vakañsoù a drememe war ar maez, e ti e eontr Siegfried, mezeg e Triesch. E vachelouriezh a dapas e 1901, ha goude-se e veajas e Norderney hag e Helgoland. E-pad ar goañv 1901 e krogas e studioù e skol-veur Charlez e Praha. Goude div sizhunvezh war ar gimiezh e cheñchas hag e studias ar gwir, an alamaneg hag istor an arzoù. Ne veajas ket kalz, ha kemer a reas perzh er gevredigezh anvet Lese- und Redehalle der Deutschen Studenten, ur gevredigezh he fal aozañ abadennoù gouestlet d’al lennegezh. E 1902 e kejas ouzh Max Brod, hag a voe e vignon gwellañ hag a lakaas embann e oberenn. E 1906 e voe degemeret evel doktor war ar gwir gant ar c’helenner Alfred Weber hag ur staj a reas e-pad ur bloaz e lez-varn Praha. E 1909 e lakaas embann e skridoù kentañ e-barzh ar gelaouenn munikian Hyperion. D’ar 1añ a viz Du 1907 e krogas da labourat evit ar gompagnunezh asurañs italian Assicurazioni Generali. Eno e chomas e-pad 9 miz hag e roas e zilez d’ar 15 a viz Gouere 1908. Hervezañ e oa kement a labour ken ne c’halle ket skrivañ. Pemzektez goude e krogas da labourat evit an Arbeiter-Unfall-Versicherungs-Anstalt für das Königreich Böhmen (ensavadur asurañs evit ar gwallzarvoudoù labour e rouantelezh Bohemia). Eno e chomas betek ma vefe kaset war e leve gant lañs, e 1922. Ma oa techet Kafka da zisprizañ e labour, e voe gwelet mat, hag e pignas e diabarzh ar gompagnunezh.\nOuzhpenn e labour evit ar gompagnunezh asurañs e kendalc’has da skrivañ hag ur programm pemdeziek a savas : labour er burev diouzh ar mintin, kousk-ae da greisteiz, goude-se pourmenadenn, pred gant mignoned pe gant e familh, ha stagañ a rae gant ar skrivañ diouzh an abardaez betek diwezhat en noz. E-pad unan eus an nozvezhioù-se e savas “evel ma vefe bet mezv” an istor anvet Das Urteil (Ar Varnadenn).\nDarempredoù[kemmañ | kemmañ ar vammenn]\nE vignoned wellañ a voe Max Brod, ar prederour Felix Weltsch, ar sionour Hugo Bergman hag ar soner piano Oskar Baum. A-hed e vuhez en devoe Kafka darempredoù diaes gant ar merc’hed. E 1912 e kejas gant Felice Bauer, ur plac’h eus Berlin. Kenskrivañ a rejont e-pad pemp bloaz ha div wech e timezjont hep eurediñ gwech ebet. Met karantez platonek a oa evit Kafka, diazezet war ar c’henskrivañ dreist-holl. Tamm-ha-tamm e verzas ne blijfe ket dezhañ bevañ gant Felice, hag o darempred a chomas a-sav e 1917.\nE 1919 e prometas Kafka dimeziñ gant Julie Wohryzeck, ur sekretourez eus Praha, met a-enep-krenn e oa e dad. An darempred ganti a chomas a–sav er memes bloavezh, diwar c’houlenn Julie war a seblant. E penn-kentañ ar bloavezhioù 1920 en doe Kafka un darempred berr ha kreñv-tre gant ar skrivagnerez ha kazetennerez anarkourez tchek anvet Milena Jesenská. Marteze eo hi ar plac’h a sikouras anezhañ ar muiañ, met diaes e voe da Franz bezañ gant ur plac’h ken lirzhin. E 1923 ez eas betek Berlin gant ar pal dont a-benn da skrivañ hep bezañ direnket gant e familh. Eno e kejas gant Dora Diamant, ur skolaerez 19 vloaz anezhi, o tont eus ur familh yuzev ortodoks a bPolonia. Asambles e vevjont, hag a-drugarez dezhi e voe dedennet Kafka gant an Talmud. E-pad ur pennad e soñjjont zoken divroañ da bPalestina.\nYec’hed[kemmañ | kemmañ ar vammenn]\nE 1917 e krogas da skopañ gwad, hag e voe diouganet an droug-skevent. Neuze e krogas da glemm (evel ma c'haller lenn en e lizheroù da Felice), hag ec’h implijas abeg e gleñved evit chom a-sav gant e bromesa a briedelezh. Ouzhpenn e soñje dezhañ e oa diaes bezañ skrivagner ha bevañ ur vuhez “voutin” war un dro. Gwall zisheñvel e oa e bersonelezh diouzh hini Felice.\nOuzhpenn bezañ hurennek e soñjer e oa ivez Kafka tapet gant diwaskadennoù reoliek,ur fobienn sokial, poan-benn ha diaesterioù evit kousket. N’en doa ket kalz a fiziañs e doareoù boutin ar medisinerezh, hag e klaskas stourm a-enep d’e gleñvedoù en ur chom hep debriñ kig hag en ur evañ laezh nann-pasteuret. Profitañ a rae eus e vakañsoù evit mont da heuliañ pareañsoù e sanatoriomoù, hag evit hen ober e voe roet dezhañ vakañsoù dreistordinal gant e implijer. E 1922 ez eas war e leve, abalamour d’e yec’hed. Daoust ma yae gwelloc’h an traoù gantañ (skrivañ a reas kalz) ur wech dilojet da vBerlin, ez eas e yec’hed wa fallaat e-kerzh ar goañv 1923-24. Yen e chome e ranndi, hag abalamour da gresk ar prizioù e rankas goulenn ma vefe kaset traoù dezhañ eus Praha. Kemend-se ne sikouras ket anezhañ da bareañ.\nPa zeuas Max Brod da welout anezhañ e miz Meurzh 1924, e oa ken fall stad Kafka ken e tivizas Max Brod kas anezhañ da bPraha en-dro. E miz Ebrel e voe diouganet droug-skevent er c’harlochenn. Anat e oa neuze ne vevfe ket Kafka e-pad pell. D’ar mare-se ne oa na penisilin na treuzwazhiadur. Nebeutoc’h-nebeutañ e tebre Kafka, ar pezh a lakae anezhañ da vezañ heñvel ouzh Gregor Samsa, tudenn bennañ Die Verwandlung (An Treuzstummadur).\nE-pad ar mizioù diwezhañ e voe sikouret gant e vignon, ar mezeg Robert Klopstock, hag a rae war e dro. Met re ziwezhat e oa. Kafka a voe kaset da sanatoriom Kierling, nepell diouzh Vienna, hag eno e varvas d’an 3 a viz Even 1924, kazi sur abalamour d’an dizvouediñ, en e gichen e oa Dora Diamant. E gorf a voe kaset en-dro da bPraha ha douaret e voe d’an 11 a viz Even 1924 e bered yuzev nevez Žižov (Praha-Strachnitz).\nSkrivañ, ur vicher[kemmañ | kemmañ ar vammenn]\nHervez Kafka e oa ar skrivañ ur redi don ha nes, ur seurt “obererezh spontus”, a redie anezhañ da zigeriñ penn-da-benn e gorf hag e ene. En ul lizher a gasas da Oskar Pollack e miz Genver 1904 e tispleg Kafka : "Ul levr a rank bezañ ur vouc’hal a droc’h ar mor skornet a zo ennomp, sed ar pezh a gredan.” Lavarout a rae ivez : “Ma ne zihunomp ket abalamour d’un taol meilh-dorn war hor penn roet gant al levr emaomp o lenn, da betra lenn anezhañ ?” Hervez Kafka e ranker skrivañ evel ma vefec’h en ur riboul teñval, hep gouzout penaos e tispako an tudennoù.\nDiwar-benn e oberenn[kemmañ | kemmañ ar vammenn]\nOberenn Kafka a zo bet savet en alamaneg penn-da-benn, war-bouez un nebeud lizheroù a gasas da v/Milena Jesenská. E-pad e vuhez e lakaas embann un nebeud testennoù berr hag an Treuzstummadur (Die Verwandlung). E romantoù evel Das Schloß (Ar C'hastell) hag Amerika a chomas diechu. Ur fin a zo d’ar Prozeß (Ar Prosez) met diechu e chom ar 7vet pennad, ha ne c’haller ket bezañ sur eus urzh ar pennadoù.\nA-raok mervel e c’houlennas Kafka gant Max Brod (e vignon hag e sevener testamant) distrujañ holl e skridoù. Ne sentas ket Brod, hag er c’hontrol e reas e seizh gwellañ evit ma vefe anavezet oberenn Kafka. Ne ouezer ket re ha sirius e oa Kafka pe get pa c’houlenne e vefe devet e skridoù. Gouzout a reer avat en deus devet ul lodenn (enni ur pezh-c’hoari) e-unan pe gant Dora. Evit a sell ouzh ar skridoù ne zeuas ket a-benn Max Brod da dapout a-raok an eil brezel bed e voent distrujet gant ar Gestapo e penn-kentañ 1933 : 20 kazetenn ha 35 lizher a voe tapet ganto e ranndi Dora e Berlin. Daoust da c’houlennoù kannad Tchekia e Berlin e chom kollet da viken an danvez-se.\nBrod ne gemeras ket e kont ali Kafka ha e lakaas embann lodenn vrasañ e oberenn. Ma teuas a-benn da embann ar romantoù er bloavezhioù 1920, ne zeuas ket a-benn da embann ar peurrest (lizheroù, deizlevr) a-raok an eil brezel bed. Pa voe aloubet Praha gant an nazied e miz Meurzh 1939 e tec’has kuit da bPalestina, en ur gas gantañ skridoù Kafka. Tabut a sav war ar pezh a lakaas Max Brod da embann, rak mervel a reas Kafka a-raok bezañ bet amzer da gempenn e skridoù : echuiñ a ra Das Schloß e-kreiz ur frazenn, ne oa ket bet niverennet pennadoù Der Prozeß hag amsklaer eo danvez Das Schloß (Ar C'hastell). War a seblant en deus Brod diblaset pennadoù 'zo, kemmet frazennoù ha cheñchet poentadur pennadoù zo.\nE 1961 e teuas a-benn Malcolm Paisley da zastum lod brasañ skridoù orin Kafka er Bodleian Library e skol-veur Oxford. Diwezhatoc’h e voe prenet skrid orin ar Prosez hag emañ bremañ e dielloù lennegezh alaman Marbach. Ur wech dastumet gantañ ar skridoù e savas Paisley ur gevredigezh, gant ar pal adembann ar romantoù en o stad orin. Kemend-se a voe graet gant embannadurioù S. Fischer Verlag. Paisley a reas war-dro embannadur Das Schloß (Ar C'hastell) e 1982 ha hini Der Prozeß (Ar Prosez) e 1990. Jost Schillemeit a reas war-dro Der Verschollene (titl Kafka eo, gant Max Brod e oa deuet da vezañ Amerika) e 1983. An embannadurioù-se a c’haller gwelout war internet, dindan an anv Project Kafka. Goude marv Kafka e voe dielfennet, burutellet ha meulet e oberenn. E dudennoù a vev en ur bed ne c’hallont ket meizañ ha dic’halloud en em gavont dirak nerzhioù dianv, damheñvel ouzh ur gwallhuñvre. Ar vuhez a seblant bezañ ur c’hevrin ne c’hallont ket diluziañ, evel ur milendall n’eus ket tu da guitaat. E-touez temoù Kafka emañ an digenvez, an huñvreoù, spontoù ha kemplezioù. Ken kollet hag e dudennoù eo Yann Lenner. Ken dibar eo aergelc’h e skridoù ken ez eus bet savet un anv-gwan diwarno : kafkaian an hini eo. Talvezout a ra evit kement tra diskiant, diboell, luziet ha dibosubl da veizañ.\nDorn ar skrivagner[kemmañ | kemmañ ar vammenn]\nGant spisted ec’h implije Kafka an alamaneg. Ur c’hemm bras a zo etre an implij-se ha neuz iskis ar bedoù bet ijinet gantañ, a denn da huñvreoù peurliesañ. Setu perak e vez gwelet evel un diaraoger dreistrealour. Merket eo ivez e yezh gant stad an alamaneg e Praha (ur yezh skrivet oa dreist-holl, implijet gant nebeut a dud) hag e stummadur war ar gwir. Levezonet eo bet gant ar yideg ivez. Ma n’eo ket stank an anvioù-gwan e skridoù Kafka e kaver kalz a stagelloù enno : ma, neuze, daoust ma ha met. Ganto e tiskouez da Yann Lenner ez eus meur a zibab en e destennoù. Peurliesañ ez eo gwall vihan an diforc’h etre ar pezh a lavar an tudennoù hag ar pezh a lavar an danevellour, ar pezh a greñva c’hoazh an aergelc’h huñvre a gaver en e skridoù, enno mesket ar fedoù gwir ha diwir, ar barnadennoù hag ar prederiadennoù. Yann Lenner en em gav neuze bac’het e empenn an dudenn bennañ, met santout a ra war un dro ez eo disheñvel an traoù diouzh ar pezh a sant.\nEin Damenbrevier (1909)\nGespräch mit dem Beter (1909)\nGespräch mit dem Betrunkenen (1909)\nDie Aeroplane in Brescia (1909)\nDer Heizer (1913; pennad kentañ e romant diachu "Der Verschollene")\nDie Verwandlung (1915), troet e brezhoneg gant Yann Talbot, embannet e 2009 gant an titl An Treuzstummadur (emb. Al Lanv)\nVor dem Gesetz (1915; darn eus e romant diachu "Der Process")\nDer Mord (1918)\nDer Kübelreiter (1921)\nEmbannet goude marv ar skrivagner:\nBeschreibung eines Kampfes (1904–1905)\nHochzeitsvorbereitungen auf dem Lande (1907–1908)\nDer Dorfschullehrer (1914–1915)\nDer Gruftwächter (1916–1917)\nEine Kreuzung (1917)\nDer Jäger Gracchus (1917; Titr an oberenn ijinet gant Max Brod)\nBeim Bau der Chinesischen Mauer (1917)\nEine alltägliche Verwirrung (1917; Titr gant Brod)\nHeimkehr (1920; Titr gant Brod)\nDas Stadtwappen (1920; Titr gant Brod)\nKleine Fabel (1920; Titr gant Brod)\nForschungen eines Hundes (1922; Titr gant Brod)\nDas Ehepaar (1922)\nDer Bau (1923–1924; Titr gant Brod)\nDer Prozess (1925) (Ar Prosez)\nDas Schloss (1926)(Ar C'hastell)\nDistro d'ar gêr (Danevell) in Al Liamm nn 280 (troet gant Anke Simon)\nUr medisin a-ziwar ar maez (Danevell) in Al Liamm nn 294 (troet gant Thierry Fohanno)\nAr varnidigezh (Danevell) in Al Liamm nn 306 (troet gant Thierry Fohanno)\nSkoet e vez ouzh ar porrastel (Danevell) in Al Liamm nn 307 (troet gant Herve Gouedard)\nAn Treuzstummadur (Die Verwandlung), troet gant Yann Talbot, embannadurioù Al Lanv, 2009\nAr prosez (Der Prozess), troet gant Françoise Lermen, 2016\nE bartiennoù echedoù e Chessgames\nTestennoù Kafka er Wikimammenn\nBommoù gant Kafka er Wikiarroud\nAdtapet diwar « https://br.wikipedia.org/w/index.php?title=Franz_Kafka&oldid=1844563 »\nC'hoarierien echedoù aostrian\nKemmoù diwezhañ degaset d'ar bajenn-mañ d'an 29 Eos 2019, da 09:19.